hotchpotch/miracl-hf-unified huggingface dataset:
ธนาคารแห่งชาติ
ธนาคารแห่งชาติ มีความหมายหลายประการเช่น
ในสมัยก่อน คำว่า "ธนาคารแห่งชาติ" สามารถใช้ร่วมกับคำว่า "ธนาคารกลาง" ได้ แต่เราไม่ใช้สื่อความหมายนั้นอีกต่อไปแล้ว ธนาคารกลางบางแห่งอาจมีคำว่า "ธนาคารแห่งชาติ" ในชื่อของมัน แต่ในทางกลับกัน หากธนาคารใดมีคำดังกล่าวอยู่ในชื่อก็ไม่ได้หมายความว่าธนาคารนั้นจะเป็นธนาคารกลางโดยปริยาย ตัวอย่าง: National-Bank AG ในเอสเสน เยอรมนีก็เป็นเพียงธนาคารทั่วๆ ไปที่ทำงานในแบบเอกชน เช่นเดียวกับธนาคารแห่งแคนาดาของมูนเทอเรียล แคนาดา ในอีกด้านหนึ่งธนาคารแห่งอีธิโอเปียเป็นธนาคารกลางแห่งอีธิโอเปีย และธนาคารแห่งกัมพูชาก็เป็นธนาคารกลางของกัมพูชา
ดานิ นูเนซ
ปอร์ฟิริโอ ดานิ นูเนซ () เป็นนักมวยสากลชาวโดมินิกัน เกิดเมื่อ 4 ธันวาคม พ.ศ. 2512 ที่เมืองซานเตียโกเดโลสกาบาเยโรส เสียชีวิตเมื่อ 18 มกราคม พ.ศ. 2547 สถิติการชก 30 ครั้ง ชนะ 27 (น็อก 19) แพ้ 3
อนุสาร อ.ส.ท.
อนุสาร อ.ส.ท.เป็นนิตยสารท่องเที่ยวที่เกิดขึ้นพร้อมกับองค์การส่งเสริมการท่องเที่ยวแห่งประเทศไทย (อ.ส.ท.) (ปัจจุบันเป็น การท่องเที่ยวแห่งประเทศไทย)ซึ่งก่อตั้งขึ้นในปี พ.ศ. 2503 อนุสารอ.ส.ท.ออกวางตลาดฉบับแรกในเดือนสิงหาคม พ.ศ. 2503 โดยนำคำว่าอนุสารอันหมายถึงสารฉบับเล็ก ๆ มาประกอบกับอักษรย่อของหน่วยงานคือ อ.ส.ท.เป็นชื่อนิตยสาร มียอดพิมพ์ครั้งแรก 50,000 ฉบับ เนื้อหาของนิตยสารนำเสนอเรื่องราวของแหล่งท่องเที่ยวในประเทศไทยทั้งในด้านธรรมชาติ ประวัติศาสตร์ โบราณคดี ศิลปวัฒนธรรมประเพณี วิถีชีวิต และแม้ว่าองค์การส่งเสริมการท่องเที่ยวแห่งประเทศไทย ได้รับการยกฐานะขึ้นเป็นการท่องเที่ยวแห่งประเทศไทย (ททท.) ในปี พ.ศ. 2522 อนุสาร อ.ส.ท.ก็ยังคงใช้ชื่อเดิมมาจนกระทั่งถึงปัจจุบัน (พ.ศ. 2561) รวมเป็นเวลา 58 ปีแล้ว โดยล่าสุดมียอดพิมพ์ 50,000 ฉบับ ต่อเดือน ถือเป็นนิตยสารท่องเที่ยวที่เก่าแก่ที่สุด และมียอดจำหน่ายสูงสุดของประเทศไทย ปัจจุบัน (ปีพ.ศ. 2561) มีนายวินิจ รังผึ้ง เป็นบรรณาธิการ และนายภาคภูมิ น้อยวัฒน์ เป็นบรรณาธิการฝ่ายภาพ และในปี พ.ศ.2553 เริ่มมีการผลิตอนุสาร อ.ส.ท. ในรูปแบบออนไลน์ โดยนำเนื้อหาและภาพในฉบับพิมพ์มาออกแบบใหม่ในรูปแบบนิตยสารอิเล็กทรอนิกส์ มีการเพิ่มภาพนิ่งและภาพเคลื่อนไหวนอกเหนือจากฉบับพิมพ์ ปัจจุบันใช้ช่องทางจำหน่ายทาง application ของ ookbee ais se-ed ใช้ชื่อว่า อนุสาร อ.ส.ท. ฉบับอีแม็กกาซีน
เซอร์กิตเดอสปา-ฟรองโกชองส์
เซอร์กิต เดอ สปา-ฟรองโกชองส์ (Circuit de Spa-Francorchamps) หรือ เดอะสปา เป็นสนามแข่งรถที่มีชื่อเสียงในประเทศเบลเยียม เป็นสถานที่จัดแข่งเบลเยียนกรังด์ปรีซ์ มาตั้งแต่ปี พ.ศ. 2467 (ค.ศ. 1924) และรายการแข่งรถต่อเนื่อง "สปา 25 ชั่วโมง"
สปา-ฟรองโกชองส์ ตั้งอยู่ที่ สปา ประเทศเบลเยียม เดิมมีความยาว 15 กิโลเมตร (9.3 ไมล์) ประกอบด้วยถนนสาธารณะสามสายที่เชื่อมระหว่างเมืองฟรองโกชองส์ (Francorchamps) เมืองมาลเมดีย์ (Malmedy) และเมืองสตาวีลอต (Stavelot) ได้ชื่อว่าเป็นสนามแข่งรถที่ท้าทายที่สุดแห่งหนึ่ง เนื่องจากเส้นทางที่สูงชัน คดเคี้ยวไปมา และสภาพอากาศที่แปรปรวน
สนามแห่งนี้ได้รับการปรับปรุงเส้นทางมาแล้วหลายครั้ง โดยครั้งสำคัญคือในปี พ.ศ. 2522 ซึ่งตัดเส้นทางจากความยาว 14 กิโลเมตร (8.7 ไมล์) เหลือ 7 กิโลเมตร (4.35 ไมล์)
เจ้าชายแอนดรูว์แห่งกรีซและเดนมาร์ก
เจ้าชายแอนดรูว์ แห่งกรีซและเดนมาร์ก () (20 มกราคม พ.ศ. 2425 - 3 ธันวาคม พ.ศ. 2487) พระราชโอรสพระองค์ที่สี่ในสมเด็จพระราชาธิบดีจอร์จที่ 1 แห่งกรีซ และ สมเด็จพระราชินีโอลก้าแห่งกรีซ ทรงเป็นสมาชิกของราชวงศ์ชเลสวิก-โฮลชไตน์-ซอนเดอร์บูร์ก-กลึกซ์เต็นบูร์ก เป็นพระชนกในเจ้าฟ้าชายฟิลิป ดยุคแห่งเอดินเบอระ พระราชสวามีในสมเด็จพระราชินีนาถเอลิซาเบธที่ 2
เจ้าชายแอนดรูว์ แห่งกรีซและเดนมาร์ก ประสูติ ณ กรุงเอเธนส์ ประเทศกรีซ เมื่อวันที่ 20 มกราคม พ.ศ. 2425 พระราชชนก คือ สมเด็จพระราชาธิบดีจอร์จที่ 1 แห่งกรีซ พระราชโอรสพระองค์ที่สองในสมเด็จพระราชาธิบดีคริสเตียนที่ 9 แห่งเดนมาร์ก และ เจ้าหญิงหลุยส์แห่งเฮสส์-คาสเซิล พระราชชนนี คือ สมเด็จพระราชินีโอลก้าแห่งกรีซ พระราชธิดาพระองค์แรกในแกรนด์ดยุคคอนสแตนติน นิโคเลวิชแห่งรัสเซีย และ เจ้าหญิงอเล็กซานดราแห่งแซ็กซ์-อัลเทนบูร์ก
เจ้าชายแอนดรูว์ ทรงเข้าอภิเษกสมรสกับเจ้าหญิงอลิซแห่งแบ็ตเต็นเบิร์กพระธิดาในหลุยส์ เมานท์แบ็ตเต็น มาร์ควิสที่ 1 แห่งมิลฟอร์ดฮาเว็น และ เจ้าหญิงวิกตอเรียแห่งเฮสส์และไรน์เมื่อวันที่ 6 ตุลาคม พ.ศ. 2446
เจ้าชายและเจ้าหญิงแอนดรูว์มีพระโอรสและพระธิดาดังนี้
เจ้าชายแอนดรูว์ สิ้นพระชนม์เมื่อวันที่ 3 ธันวาคม พ.ศ. 2487 ณ ประเทศโมนาโก รวมพระชันษา 62 ชันษา
เอาโตโดรโม เอนโซ เอ ดิโน เฟอร์รารี
เอาโตโดรโม เอนโซ เอ ดิโน เฟอร์รารี (Autodromo Enzo e Dino Ferrari) หรือ อิโมลาเซอร์กิต เป็นสนามแข่งรถในประเทศอิตาลี ตั้งอยู่ที่เมืองอิโมลา แคว้นเอมีเลีย-โรมัญญา อยู่ทางตะวันออกของโบโลนญา เมืองหลวงของแคว้น เป็นระยะทาง 40 กิโลเมตร และอยู่ห่างจากโรงงานประกอบรถยนต์เฟอร์รารี ที่เมืองมาราเนลโล 80 กิโลเมตร สนามแห่งนี้จึงถือเป็นสนามเหย้าของทีมรถแข่งเฟอร์รารี ใช้จัดแข่งขันฟอร์มูลาวัน รายการซานมาริโนกรังด์ปรีซ์
สนามแห่งนี้สร้างขึ้นในทศวรรษ 1950 เดิมชื่อว่า "เอาโตโดรโม ดิโน เฟอร์รารี" เพื่อระลึกถึง อัลเฟรโด 'ดิโน' เฟอร์รารี บุตรชายของเอนโซ เฟอร์รารี ผู้ก่อตั้งบริษัทเฟอร์รารี ต่อมาเมื่อเอนโซ เฟอร์รารี เสียชีวิตในปี ค.ศ. 1988 สนามแห่งนี้จึงเปลี่ยนชื่อเป็น "เอาโตโดรโม เอนโซ เอ ดิโน เฟอร์รารี"
สนามแห่งนี้เป็นสนามที่เกิดอุบัติเหตุบ่อยครั้ง มีนักแข่งชื่อดังหลายคนเกิดอุบัติเหตุที่นี่ โดยเฉพาะที่โค้งชื่อ "Tamburello" เช่น เนลสัน ปิเกต์ ในปี ค.ศ. 1987 เกอร์ฮาร์ด เบอร์เกอร์ ในปี ค.ศ. 1989 และอุบัติเหตุร้ายแรงที่เกิดขึ้นในปี ค.ศ. 1994 ระหว่างการแข่งขันซานมาริโนกรังปรีซ์ เกิดอุบัติเหตุกับรูเบนส์ บาริเชลโล ในวันที่ 29 เมษายน โรแลนด์ รัตเซนเบอร์เกอร์ ในวันที่ 30 เมษายน และไอร์ตัน เซนนา ในวันที่ 1 พฤษภาคม ซึ่งทำให้โรแลนด์ รัตเซนเบอร์เกอร์ และไอร์ตัน เซนนา เสียชีวิต
หมอน
หมอน เป็นเครื่องนอนอย่างหนึ่งที่ใช้ศีรษะหนุนเวลานอน หรือใช้ประโยชน์อื่นๆเช่น ใช้กอด ใช้อิง หมอนถูกประดิษฐขึ้นมาในหลากหลายรูปแบบ โดยหมอนที่ใช้ส่วนใหญ่ทำจากผ้าเป็นรูปทรงสี่เหลี่ยมผืนผ้าและยัดด้วยวัสดุเช่น นุ่น ขนเป็ด หรือปัจจุบันนิยมใช้โพลีเอสเตอร์ ส่วนหมอนที่ใช้นอนกอด เรียกว่า หมอนข้าง เป็นรูปทรงกระบอก สำหรับ หมอนอิง มีหลายแบบ เช่น ทรงสี่เหลี่ยมจัตุรัส ทรงกลม
ในประเทศไทย หมอนในแต่ละภูมิภาคก็มีเอกลักษณ์ต่างๆกันไป เช่ หมอนสี่เหลี่ยมทางภาคอีสาน หรือ หมอนขวานทางภาคกลาง
การเลือกหมอน
ความทุกข์ของคนอาจจะเกิดจากเป็นโรค บางคนถ่ายไม่ได้หรือถ่ายลำบากก็ทุกข์ รับประทานมากเกินไป หรือน้อยเกินไปก็ทุกข์ การนอนไม่หลับก็เป็นทุกข์ โดยเฉพาะผู้สูงอายุ การนอนหลับเป็นการพักผ่อนที่ดีที่สุด เป็นการพักผ่อนทั้งร่างกาย และจิตใจหลังจากที่ได้ทำงานหนัก ทั้งกายและใจ การจะนอนให้หลับดีต้องมีองค์ประกอบหลายอย่าง การเลือกหมอนที่เหมาะสม ก็อาจจะทำให้นอนหลับดีขึ้น และยังลดอาการของอาการปวดหลังหรือปวดคอ
หนุนที่เข่าซึ่งสามรถหนุนได้สองรูปแบบ คือนอนหงายแล้วเอาหมอนหนุนใต้เข่า หรือนอนตะแคงหมอนอยู่ระหว่างขา ท่านอนและการใช้หมอนท่านี้จะช่วยลดอาการปวดหลังเนื่องจากกล้ามเนื้อหลังอักเสบ หมอนที่ใช้คือหมอนข้าง
หมอนหนุนที่ศีรษะและคอ หมอนที่ดีควรจะรองตั้งแต่ต้นคอจรดถึงศีรษะ ความสูงของหมอนประมาณ 4-6 นิ้วโดยหมอนควรจะนุ่มเพื่อที่ส่วนที่รองศีรษะยุบ จนกระทั่งหมอนสามารถรองรับบริเวณคอ หมอนชนิดนี้เหมาะสำหรับคนที่ปวดต้นคอ หากหมอนสูงเกินไปเมื่อนอนหงายหรือนอนตะแคง กล้ามเนื้อคอจะถูกยืดมากเกินไป ทำให้ปวดกล้ามเนื้อคอ และที่สำคัญในทางนอนหงายหากหมอนสูงไป จะทำให้ทางเดินหายใจแคบเกิดอาการกรน
หมอนรูปตัว U เป็นหมอนทีใช้สำหรับหนุนคอ ขณะเดินทางโดยสารเพื่อป้องกันมิให้คอเอียงไปทางด้านใดด้านหนึ่ง หรือหงายไปทางด้านหลัง เหมาะสำหรับนั่งหลับขณะโดยสารในรถหรือเครื่องบิน
หมอนรองหลัง ใช้สำหรับหนุนหลังส่วนเอว เหมาะสำหรับคนที่ต้องทำงานนั่งนาน หรือขับรถนาน เพื่อลดอาการเกร็งของกล้ามเนื้อหลัง
หมอนรูปโดนัท เหมาะสำหรับผู้ที่มีกระดูกก้นกบหัก เวลานั่งจะไม่ปวดก้น
เมื่อท่านเลือกที่จะใช้หมอนที่ใดที่หนึ่งให้ลองดูดูสัก 1-2 สัปดาห์จึงจะเห็นผล เมื่อใช้หมอนไประยะเวลาหนึ่งความนุ่มของหมอนจะเสียไป ต้องเปลี่ยนหมอน
รอยัลรัมเบิล (2008)
รอยัล รัมเบิล (2008) () เป็นรายการเพย์-เพอร์-วิว มวยปล้ำอาชีพ ของเวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 27 มกราคม 2008 ณ แมดิสัน สแควร์ การ์เด้น ในเมืองนิวยอร์ก,นิวยอร์กซิตี้ สหรัฐอเมริกา โดยเป็นรายการครั้งที่ 21 ที่จัดภายใต้ชื่อ รอยัลรัมเบิล และร่วมด้วยนักมวยปล้ำจาก รอว์, สแมคดาวน์ และ อีซีดับเบิลยู ในรายการนี้มีการแข่งขันปล้ำกัน 5 รายการด้วยกัน
สวีทนุช
สวีทนุช หรือชื่อจริงว่า วรนุช กนกากร (บริราช) เกิดเมื่อวันที่ 22 กุมภาพันธ์ พ.ศ. 2485 เป็นศิลปินนักร้องชาวไทย มีผลงานอัลบั้มชุดแรกในปี พ.ศ. 2551 ในแนวเพลงลูกกรุง เธอเคยเป็นนักร้องเพลงไทยเดิมคนหนึ่งของ รายการเพลินเพลงกับนฤพนธ์ ทางช่อง 4 (บางขุนพรหม) และเคยเป็นพรีเซนเตอร์ โฆษณาสินค้าของบริษัทอิตาเลียนไทยในสมัยนั้น แต่เธอก็ได้แต่งงานเสียก่อนจึงมิได้เข้าสู่วงการเพลงอย่างเต็มตัว แต่ก็ได้ตั้งวงโฟล์คซองกับเพื่อนๆ ในยุคทศวรรษที่ 1970 กว่า 10 ปี ปัจจุบันเธอเป็นนักร้องของวงธนาคารออมสิน
อัลบั้มชุดแรกของเธอที่ชื่อ "ต้นฉบับเสียงหวาน" ได้ร่วมงานกับ โก้ – เศกพล อุ่นสำราญที่มาช่วยเป่าคลาริเนต, คุณสุวรรณ มโนษร – มือไวโอลินฝีมือดีระดับต้นๆ ของประเทศ และนักดนตรีฝีมืออีกมากมาย อัลบั้มชุดนี้เปิดตัวด้วยเพลง “รักยุค Hi-Tech” ประพันธ์โดยคุณ บรรณ สุวรรณโณชิน เพลงนี้ก็ขึ้นอันดับ 1 ของคลื่น Seed 97.5
สำหรับคำวิจารณ์ด้านเสียงร้องและผลงานชุดแรกนี้ ต่อพงษ์จากผู้จัดการออนไลน์วิจารณ์ไว้ว่า "น้ำเสียงของคุณนุชนั้นเป็นแบบนักร้องรุ่นลูกกรุงเฟื่องและอ่อนช้อยและมีลีลาเอื้อนกันแบบลายคราม เมื่อมาร้องเนื้อเพลงตลกๆ อารมณ์ดี และมีเนื้อหาไปในทางสว่างมันก็เข้ากั๊นเข้ากันกับภาคดนตรีสวรรค์ที่เบาสบาย แต่หนักแน่นจากยอดฝีมือทั้งสิ้น" ส่วนศักดิ์ศิริ มีสมสืบ จากคมชัดลึกวิจารณ์ไว้ว่า "ทั้งน้ำเสียงและลีลาอยู่ในมาตรฐาน เพลงไทยสากล ยุคนั้น โดยไม่มีตกหล่น แก้วเสียงของเธอให้อารมณ์เคียงๆ กับ พิทยา บุญญรัตนพันธ์ "
ต่อมาสวีทนุชออกผลงานอัลบั้มชุด "สนุกนึก" ที่นำเพลงยอดนิยมในหมู่นักฟังเพลง 10 เพลงมาทำใหม่อย่าง เพลงคนมันรัก (ไอซ์ ศรัณยู), คู่กัด (เบิร์ด ธงไชย) และ ทั้งทั้งที่รู้ (อัสนี-วสันต์) เป็นต้น โดยนำมาตีความและเรียบเรียงใหม่ในรูปแบบเพลงลูกกรุง โดยมีโปรดิวเซอร์ บรรณ สุวรรณโณชิน มาทำงานให้อัลบั้มนี้ บรรเลง บรรลัย จากนิตยสารแฮมเบอร์เกอร์วิจารณ์ผลงานอัลบั้มนี้ไว้ว่า "เธอตีความเพลงไปตามความบริสุทธิ์และร้องเหมือนมันเป็นเพลงใหม่ของตัวเอง ที่เขียนขึ้นเพื่อตัวเธอเองเป็นคนแรก... ภาคดนตรีเป็นไปตามมาตรฐานของบรรณที่ค่อนข้างละเมียดและประณีตสูงกว่างานเพลงป็อปดาษดื่นทั่วไป"
เป็นการนำ 12 บทเพลงของวงชาตรีมาร่วมร้องและเรียบเรียบดนตรีใหม่ในหลากหลายสไตล์ดนตรี
และโซโล่ด้วยไวโอลินเร้าใจโดย สุวรรณ มโนษร แห่ง Leelawadee quartet
หมายเหตุ : อัลบั้มนี้เป็นเป็นการนำ 12 บทเพลงของวงชาตรีมาร่วมร้องและเรียบเรียบดนตรีใหม่ในหลากหลายสไตล์ดนตรี
นิกายในศาสนาพุทธ
นิกายในศาสนาพุทธ () หมายถึง หมวด, หมู่, พวก นิยมใช้ใน 2 ความหมาย คือความหมายหนึ่งเป็นชื่อเรียกคัมภีร์พระสุตตันตปิฎกที่แยกออกเป็น 5 หมวด คือ ฑีฆนิกาย มัชฌิมนิกาย สังยุตตนิกาย อังคุตตรนิกาย ขุททกนิกาย
อีกความหมายหนึ่ง เป็นชื่อเรียกคณะนักบวชในศาสนาเดียวกัน แต่แยกไปเป็นพวกๆ ตามความเห็นที่ไม่ตรงกันซึ่งมีในทุกศาสนา ในพุทธศาสนาก็อย่างมหานิกาย กับธรรมยุตินิกาย ทักษิณนิกาย กับ อุตรนิกาย
นวกะ
นวกะ แปลว่า "ผู้ใหม่, ผู้บวชใหม่, พระใหม่" เรียกว่า พระนวกะ
นวกะ พระวินัยใช้หมายถึงภิกษุที่มีพรรษายังไม่ครบ 5
นวกะ เป็นพระที่นับว่ายังเป็นผู้ใหม่คือยังมีพรรษาไม่ครบ 5 จึงยังต้องอยู่ในความปกครองดูแลของพระอุปัชฌาย์ซึ่งพระวินัยเรียกว่ายังต้องถือนิสสัยอยู่
พระนวกะ มีระเบียบว่าจะต้องศึกษาเล่าเรียนพระธรรมวินัยเพื่อรักษาตนทุกรูป สำหรับพระนวกะผู้อยู่จำพรรษาแรก เจ้าอาวาสและเจ้าคณะผู้ปกครองจะจัดการเรียนการสอนให้เป็นพิเศษโดยเฉพาะ ก่อนออกพรรษาจัดให้มีการสอบด้วย เรียกว่า สอบชั้นนวกภูมิ หรือ สอบนวกภูมิ
กรุงเทพกรังด์ปรีซ์
กรุงเทพกรังด์ปรีซ์ มีชื่อเป็นทางการในภาษาไทยว่า การแข่งรถยนต์ระหว่างชาติ รางวัลใหญ่กรุงเทพ ฯ เป็นการเตรียมการเพื่อจัดการแข่งรถ ขนาด 1500 ซีซี บริเวณรอบสนามหลวง และพระบรมมหาราชวัง เมื่อวันที่ 10 ธันวาคม พ.ศ. 2482 ระยะทาง 2 ไมล์ (3.22 กิโลเมตร) จำนวน 60 รอบ ระยะทางรวมทั้งสิ้น 120 ไมล์ (96.56 กิโลเมตร)
การแข่งขันนี้จัดขึ้นตามคำแนะนำของพระเจ้าวรวงศ์เธอ พระองค์เจ้าจุลจักรพงษ์ ในปี พ.ศ. 2481 โดยความเห็นชอบของรัฐบาล โดยพันเอกหลวงพิบูลสงคราม นายกรัฐมนตรีในขณะนั้น ได้มีการเชิญนักแข่งรถที่มีชื่อเสียงในยุโรปมาร่วมแข่งขัน รวมทั้งพระวรวงศ์เธอ พระองค์เจ้าพีรพงศ์ภาณุเดช จะทรงขับรถอี.อาร์.เอ. รอมิวลุส ร่วมแข่งขันด้วย นักแข่งรถที่เข้าแข่งขัน ประกอบด้วย
การแข่งรางวัลใหญ่กรุงเทพ ฯ ต้องล้มเลิกไปเสียก่อน เนื่องจากเกิดสงครามโลกครั้งที่สองขึ้นในยุโรป เมื่อวันที่ 1 กันยายน พ.ศ. 2482 ทำให้การแข่งขันนี้ได้ชื่อว่าเป็น "การแข่งขันที่ไม่เคยเกิดขึ้น" (The Race that was Never Run)
บึงหล่ม
บึงหล่ม เป็นสถานที่หนึ่งที่อยู่ในบริเวณติดต่อกับบ้านท้องโพลงและนาอิน ในปัจจุบันสถานที่แห่งนี้ได้กลายเป็นบึงหนองน้ำปัจจุบันและมีดอกบัวขึ้นอยู่เต็มไปหมด
บึงหล่มซึ่งแต่ก่อนบึงหล่มได้เรียกกันว่า ”บึงล่ม” สาเหตุที่เรียกกันว่าบึงล่มเพราะในสมัยก่อนมีเรื่องเล่ากันว่าบึงหล่มเป็นเมืองเก่าเมืองหนึ่งซึ่งมีพระมหากษัตริย์ปกครองอยู่และมีเจ้าชายปกครองเมืองอยู่ด้วยวันหนึ่งเจ้าชายของบึงหล่มได้ลงไปอาบน้ำเหมือนทุกๆวันในขณะที่กำลังอาบน้ำอยู่สายตาเหลือบไปเห็นดอกบัว 2 ดอก เจ้าชายก็แปลกใจเพราะบริเวณนั้นไม่เคยมีป่าบัวเลย ดอกบัวที่โผล่ขึ้นมานั้นเป็นดอกบัวบานและดอกบัวตูมที่มีความงดงามมาก แต่เมื่อเจ้าชายพิจารณาแล้วก็คิดว่าดอกบัวบานนั้นงดงามกว่าดอกบัวตูม เจ้าชายจึงเด็ดดอกบัวและนำดอกบัวบานที่คิดว่างดงามมากกว่าดอกบัวตูมให้กับภรรยา ส่วนบัวตูมนั้นให้กับมารดา เมื่อกาลเวลาผ่านไปกลีบดอกบัวบานก็เริ่มร่วงหล่นไปตามกาลเวลาพร้อมกับภรรยาก็เริ่มชราลงเป็นลำดับทำให้เกิดความเบื่อหน่ายตรงกันข้ามกับมารดาที่มีความงดงามขึ้นดังกับดอกบัวตูมที่ค่อยๆแย้มกลีบทำให้เกิดความปรารถนาในตัวมารรดาของตนฉันชู้สาวเพียงแค่เจ้าชายคิดภายใต้เมืองหล่มก็เกิดเสียงดังขลุกขลักๆและลั่นขึ้นมาทันที่สร้างความตกใจให้กับชาวบ้านยิ่งนัก
วันหนึ่งเจ้าชายเข้าไปหามารดาและพูดสนทนาในเรื่องต่างๆแล้วตั่งคำถามกับมารดาว่า ”ประตูที่เราเคยออกมาแล้วเราจะเข้าไปอีกได้ไหม” มารดาคิดว่าเจ้าชายคงถามตามปกติจึงตอบลูกว่า ”ทำไมละลูกประตูที่เราเคยเข้าเคยออกเป็นประจำอยู่แล้วทำไมเราจะเข้าไปอีกไม่ได้” ทำให้เจ้าชายพึ่งพอใจในคำตอบมากหลังจากวันนั้นเจ้าชายจึงตัดสินใจว่าจะต้องเข้าไปหามารดาและปลุกปล้ำให้ได้ เมื่อเจ้าชายเคาะประตูเรียกมารดาหลังจากสิ้นเสียงเคาะประตูแผ่นดินของเมืองก็เกิดการสั่นและค่อยๆยุบตัวลงอย่างช้าด้วยสัญชาตญาณทำให้ต่างก็วิ่งหนีไปคนละทาง
กล่าวถึงเจ้าชายได้วิ่งหนีไปพร้อมกับบริวารอีกมากมายไปทางทิศใต้ของเมืองหล่มมาพักเหนื่อยที่บ้านทุ่งสาร (ในอำเภอพรหมพิรามปัจจุบัน) แต่ก็ยังเกรงว่าแผ่นดินจะถล่มมาถึงจึงพาบริวารเดินทางต่อไปและมาหยุดเพื่อเรียกขวัญที่หมู่บ้านเหล่าขวัญ (หมู่บ้านเหล่าขวัญในปัจจุบัน) เมื่อบรรดาผู้ติดตามได้มีกำลังใจดีแล้วจึงเดินทางต่ออย่างไร้จุดหมายและไม่มีผู้ใดทราบเรื่องราวของเจ้าชาย
กล่าวถึงมารดาของเจ้าชายเมื่อเกิดเหตุการณ์แผ่นดินถล่มก็ได้พาบริวารหนีไปทางทิศเหนือของบึงหล่มและมาพักนั่งอิงต้นไม้ใหญ่ซึ่งแต่ก่อนเรียกว่าหมู่บ้านนางอิง (หมู่บ้านนาอินปัจจุบัน) นางหยุดพักได้เพียงครู่เดียวก็ออกเดินทางต่อเมื่อแน่ใจว่าแผ่นดินคงถล่มมาไปถึงจึงงมาพักที่หมู่บ้านนางยั้ง (หมู่บ้านนายางปัจจุบัน) แล้วจึงออกเดินทางต่อและมาหยุดคิดถึงเหตุการณ์ที่เกิดขึ้นจึงเรียกว่าหมู่บ้านนางคำนึง (หมู่บ้านนาคนึงในปัจจุบัน) และออกเดินทางต่อและมาตั้งถิ่นฐานในเมืองลับแลจังหวัดอุตรดิตถ์ปัจจุบัน
บึงหล่มมีอาณาเขตติดต่อกับจังหวัดอุตรดิตถ์ ใน อำเภอพิชัย ตำบลนาอิน และติดต่อกับ หมู่บ้านท้องโพลง ตำบลดงประดำ อำเภอพรหมพิราม จังหวัดพิษณุโลกโดยมีบึงขนาดกว้างอยู่ระหว่างกลางและมีเนื้อที่ประมาณ 4000-7000 ไร่
ลักษณะภูมิประเทศของบึงหล่มเป็นที่ราบสูงติดกับเขาฝากบึงเขาปรัง เป็นบึงที่มีน้ำลึกประมาณ 3-4 เมตร และมีชาวบ้านทำนาบริเวณรอบบึง
ลักษณะประชากรระว่าง บ้านนาอิน กับ บ้านท้องโพลง มีหมู่บ้านประมาณ 15 หมู่และมีประชากร ประมาณ 8000 ถึง 9000 คน
พระองค์เจ้าขุนเณร
พระองค์เจ้าขุนเณร โดยพระบาทสมเด็จพระพุทธยอดฟ้าจุฬาโลกมหาราช ทรงพระกรุณาโปรดเกล้าฯ สถาปนาขึ้นเป็นเจ้านายในพระราชวงศ์จักรี โดยเป็นพระโอรสบุญธรรมใน สมเด็จพระเจ้าพี่นางเธอ กรมพระยาเทพสุดาวดี
พระองค์เจ้าขุนเณร เป็นพระโอรสของ พระอินทรรักษา หรือหม่อมเสม ซึ่งเป็นพระภัสดาของสมเด็จพระเจ้าพี่นางเธอ กรมพระยาเทพสุดาวดี พระภคินีเธอใน พระบาทสมเด็จพระพุทธยอดฟ้าจุฬาโลกมหาราช 
พระองค์เจ้าขุนเณร ทรงเป็นเจ้านายนอกพระราชวงศ์จักรี เพราะพระชาติประสูติของพระองค์นั้นเกิดกับหญิงสามัญ ซึ่งเป็นอนุภริยาในพระอินทรรักษา 
สำหรับพระองค์เจ้าขุนเณร นับว่าเป็นเจ้านายที่พระปรีชาการศึกสงครามพระองค์หนึ่ง ทรงประทับที่วังบ้านปูน แต่พระชีวประวัติเท่าที่สืบค้นมีน้อยมาก ไม่มีระบุเหตุของการสิ้นพระชนม์
สำหรับพระประวัติของพระองค์เจ้าขุนเณรในการรบที่สำคัญ มีดังนี้
๑. การรบในสมัยสงครามเก้าทัพ 
กรณียกิจที่ปรากฏชัดเจนและมีความสำคัญยิ่งขึ้น คือ เหตุการณ์ในการทำสงครามกับพม่า ที่เรียกว่าสงครามเก้าทัพ ณ เมืองกาญจนบุรี ในปี พ.ศ. ๒๓๒๘ ในแผ่นดินสมเด็จพระพุทธยอดฟ้าจุฬาโลก พระองค์เจ้าขุนเณรได้รับหน้าที่เฉพาะกิจโดย กรมพระราชวังบวรมหาสุรสิงหนาทโปรดเกล้าฯ ให้เป็นหัวหน้ากองโจร คอยทำลายกองกำลังของพม่า ตัดกำลัง แย่งชิงเสบียงอาหารและยุทโธปกรณ์ของพม่า รบกวน รังควานแย่งชิง ทำลายกองเกวียนกองช้างกองม้าที่นำเสบียงมาจากเมืองเมาะตะมะ เมืองทวาย และตะนาวศรี นำกำลังเข้าไปทางบก และทางน้ำแทรกซึมเข้าไปในพื้นที่ตั้งของข้าศึก และอาศัยภูมิประเทศ เหตุการณ์ดินฟ้าอากาศในขณะนั้น จู่โจม โจมตีทำลาย และจับกุมกำลังทหารของพม่า ทำให้ข้าศึกพะวักพะวน ต้องดึงกำลังมารักษาพื้นที่ส่วนหลังมากขึ้น เป็นการทำลายขวัญของพม่าให้ลดถอยในการสู้รบ พระองค์เจ้าขุนเณรใช้กองทัพนินจาที่พระองค์ทรงฝึกเองเพียง ๑,๘๐๐ คนเท่านั้น ที่จะต้องยันกองทัพพม่า ที่ยกมาเป็นจำนวนนับแสน ซึ่งในการปฏิบัติงานสำคัญ เป็นภารกิจเสี่ยงต่อภัยอันตรายตลอดเวลา ยากที่กำลังพลปกติทั่วไปจะกระทำได้สำเร็จ
๒. สงครามปราบเจ้าอนุวงศ์เวียงจันทน์ 
กรณียกิจครั้งสุดท้ายของพระเจ้าขุนเณร ในแผ่นดินพระบาทสมเด็จพระนั่งเกล้าเจ้าอยู่หัว รัชกาลที่ ๓ จากเอกสารของ ฯขุนนคเรศฯ เรื่อง "บันทึกลับ เจ้าพระยาบดินทร์เดชาฯ " ได้พบพระนามของพระองค์เจ้าขุนเณรอีก ได้พิจารณาข้อความตอนหนึ่งที่ขุนนางผู้ใหญ่ ได้นำหนังสือกราบบังคมทูลถึงการปฏิบัติการรบกับกองทัพพระเจ้าอนุเวียงจันทน์ ในฐานะกองโจร และกรมพระราชวังบวรสถานมงคลแม่ทัพหลวงทรงตรัสว่า “ พระองค์เจ้าขุนเณรเขาเคยได้กระทำการศึกสงครามชำนิชำนาญ มาแต่ครั้งแผ่นดินพระบาทสมเด็จพระพุทธเจ้าหลวง แต่ครั้งท่านเสด็จไปตีพม่าที่เขาชะงุ้ม ราชบุรี ครั้งนั้น พระองค์เจ้าขุนเณรเขาได้เป็นนายทัพกองโจรไปตีกองลำเลียงพม่า เขาเคยมีชัยชนะมาแล้ว ” ยังมีข้อความตอนหนึ่งกล่าวว่าในปี พ.ศ. ๒๔๖๙ สันนิษฐานว่าพระองค์เจ้าขุนเณรมีพระชนมายุเกิน ๖๐ พรรษา และได้รับโปรดเกล้าฯให้เป็นนายทัพกองโจรคุมกำลังกองโจร ซึ่งเป็นคนพม่า คนทวาย และเป็นนักโทษมาแล้ว จำนวน ๕๐๐ คน ภายหลังให้ทหารเมืองนครราชสีมามารวมด้วยอีก ๕๐๐ คน โดยให้พระณรงค์สงครามเป็นหัวหน้าพระองค์เจ้าขุนเณร ผู้บัญชาการกองทัพนินจาของไทย
พลังจิต
พลังจิตเป็นพลังอำนาจอันลึกลับที่มนุษย์เข้าใจกันว่า ในตัวของมนุษย์ด้วยกันจะมีความสามารถพิเศษ และมีพลังเหนือธรรมชาติ ในปัจจุบัน ยังไม่มีการทดลองหรือวิจัยแน่ชัดว่าพลังจิตมีอยู่จริงหรือไม่
เราทุกคนนั้นมีพลังอยู่ภายในตัวของเราเอง แต่ทุกวันนี้มนุษย์กลับสามารถนำเอาพลังจิตที่ตนเองมีออกมาใช้งานได้เพียงแค่เศษเสี้ยวเดียวของพลังจิตทั้งหมด โดย ร่างกายไม่สามารถเข้าไปบังคับควบคุมพลังจิตเหล่านั้นได้
จิตไร้สำนึกเป็นจิตที่มีพลังมากที่สุด พลังจิตในส่วนของจิตไร้สำนึกจึงเป็นพลังจิตในส่วนที่มีพลังอันไร้ขอบเขต และเป็นพลังที่สามารถเปลี่ยนแปลงสิ่งต่าง ๆ ในชีวิตของเราได้อย่างน่าทึ่ง ซึ่งก็หมายความถึงว่า มนุษย์ผู้ที่มีความสามารถในการดึงเอาพลังจิตจากจิตไร้สำนึกออกมาใช้งานได้ จะเป็นผู้ที่สามารถกำหนดความเป็นไปในชีวิตให้แก่ตนเองได้
ในประเทศไทยความเชื่อเรื่องพลังจิตมักนำความเชื่อทางไสยศาสตร์เข้ามาปะปน จนแทบไม่เหลือเค้าโครงหรือทฤษฎีทางวิทยาศาสตร์ใด ๆ และยังมีการอ้างอิงอันเท็จว่าไอน์สไตน์ได้หันสนใจในพระพุทธศาสนา ด้วยความเชื่อทางพลังจิต
อาหารหมา
อาหารสุนัข คือวัตถุจากพืชหรือสัตว์ที่มีไว้เพื่อจุดประสงค์ในการให้สุนัขหรือสัตว์จำพวกสุนัขอื่นๆ กิน อาหารสุนัขพิเศษที่ใช้ในการให้เป็นรางวัลให้กับสุนัขนั้นไม่ใช่อาหารสุนัขและมักเรียกกันว่าขนมสุนัข
คนบางคนทำอาหารสุนัขเองโดยการนำวัตถุดิบที่หาได้ง่ายในร้านค้าทั่วไปนำมาผสมกันให้สุนัขกิน และคนบางกลุ่มคงยังใช้อาหารสุนัขแบบผลิตขายอยู่
มีการถกเถียงกันหลายครั้งหลายคราว่าอาหารของสุนัขที่ดีที่สุดควรจะเป็นอย่างไร บางคนเผยว่าสุนัขได้กินอาหารเหลือของมนุษย์มาเป็นล้านๆ ปีแล้วซึ่งก็ทำให้สุนัขมีสุขภาพดีไม่มีปัญหาและยังบอกอีกว่าอาหารสุนัขแบบผลิตหรือแบบเม็ดนั้นมีเนื้อคุณภาพต่ำ สารเจือปนอาหาร และส่วนประกอบอื่นๆ ที่สุนัขไม่ควรได้รับและไม่ได้สร้างมาตามธรรมชาติเพื่อสุนัขอย่างแท้จริง
อาหารสุนัขที่ซื้อมาส่วนใหญ่จะมาให้รูปภาพเม็ดหรือรูปแบบเปียก อาหารสุนัขที่ความชื้นอยู่ประมาณ 6-10% ตามความจุ และอาหารแบบกระป๋องมีมากถึง 78% อาหารที่มีความชื้นกลางมีความชื้นประมาณ 25-35% เจ้าของส่วนใหญ่ซื้ออาหารแบบเม็ดเพราะราคาที่ถูกกว่าและความสะดวก อาหารในรูปแบบนี้อยู่ได้นานหลายวันแต่แบบเปียกจะเสียไปเมื่อเวลาผ่านไปไม่นาน
อาหารสุนัขแบบแห้งหรือแบบเม็ดเป็นอาหารสุนัขที่มีราคาถูกที่สุดต่อน้ำหนักเมื่อเปรียบเทียบกับอาหารแบบเปียกหรือแบบชื้นและยังไม่ทำให้เกิดนิ่ว อาหารประเภทนี้จะเสียได้ช้ากว่าแบบกระป๋องมาก
อาหารสุนัขแบบเปียกมีน้ำมากกว่าถ้าเปรียบเทียบกับรูปแบบอื่นๆ อาหารในรูปแบบนี้จะให้โปรตีนแบะสารอาหารได้ดีกว่ามากและสามารถดูแลความสะอาดของการผลิตได้โดยง่ายเนื่องจากมีส่วนประกอบของน้ำอยู่มาก
ในไม่กี่ปีที่ผ่านมานี้ บริษัทหลายๆ แห่งล้วนกำลังผลิตอาหารสุนัขรูปแบบแปลกใหม่ออกมาเพื่อเป็นการครองตลาดย่อย
ป้ายอาหารสุนัขอื่นๆที่เห็นได้ทั่วไป:
พระเจ้าบรมวงศ์เธอ กรมพระรามอิศเรศร
พระเจ้าบรมวงศ์เธอ กรมพระรามอิศเรศร (3 พฤศจิกายน พ.ศ. 2332 - 26 พฤศจิกายน พ.ศ. 2397) พระนามเดิมพระองค์เจ้าชายสุริยา ประสูติเมื่อวันอังคาร เดือน 12 แรม 1 ค่ำ ปีระกา เอกศก จุลศักราช 14151 ตรงกับวันที่ 3 พฤศจิกายน พ.ศ. 2332 พระราชโอรสในพระบาทสมเด็จพระพุทธยอดฟ้าจุฬาโลกมหาราชและเจ้าจอมมารดาเพ็งใหญ่ ทรงเป็นต้นราชสกุลสุริยกุล ณ อยุธยา
ในปี พ.ศ. 2367 พระบาทสมเด็จพระพุทธเลิศหล้านภาลัย โปรดเกล้าฯ สถาปนาขึ้นเป็น"กรมหมื่นรามอิศเรศร" และโปรดให้ว่าราชการความรับสั่งและความฎีกา ต่อมาวันศุกร์ที่ 25 พฤษภาคม พ.ศ. 2375 พระบาทสมเด็จพระนั่งเกล้าเจ้าอยู่หัวโปรดเกล้าฯ เลื่อนกรมขึ้นเป็น"กรมขุนรามอิศเรศร" และในวันที่ 1 สิงหาคม พ.ศ. 2394 พระบาทสมเด็จพระจอมเกล้าเจ้าอยู่หัวโปรดเกล้าฯ ให้เป็น"กรมพระรามอิศเรศร สรรพเชษฐบรมวงศ์ ปฐมพงศภูวนาถ วรราชศักดิสมมุติ วิสุทธิเกียรติคุณ วิบุลยเดชบดินทร นรินทรบพิตร" สิ้นพระชนม์ในรัชกาลที่ 4 เมื่อวันอาทิตย์ เดือนอ้าย ขึ้น 7 ค่ำ ปีขาล ฉศก จุลศักราช 1216 ตรงกับวันที่ 26 พฤศจิกายน พ.ศ. 2397 พระชันษา 66 ปี พระราชทานเพลิง ณ วัดสุวรรณาราม วันที่ 12 พฤษภาคม พ.ศ. 2398
โรงพยาบาลปราสาท
โรงพยาบาลปราสาท เป็นโรงพยาบาลทั่วไปขนาด150เตียง(ให้บริการจริง215เตียง) ตั้งอยู่ที่ถนนโชคชัย-เดชอุดม ตำบลกังแอน อำเภอปราสาท จังหวัดสุรินทร์ เปิดดำเนินการเมื่อวันที่ 15 มกราคม พ.ศ. 2525
โรงพยาบาลปราสาท นับเป็นโรงพยาบาลของรัฐที่มีขนาดใหญ่เป็นอันดับ2ของจังหวัดรองจากโรงพยาบาลสุรินทร์
โรงพยาบาลปราสาท เปิดดำเนินการเมื่อวันที่ 15 มกราคม พ.ศ. 2525 เดิมเป็นโรงพยาบาลขนาด 10 เตียง เนื่องจากมีประชาชนไปรับบริการจำนวนมาก โดยเฉพาะผู้ป่วยที่รับไว้นอนรักษาในโรงพยาบาลโดยเฉลี่ยจะเกินอัตราเตียง 3-4 เท่า ทำให้มีผู้ป่วยนอนอยู่ระเบียงทางเดิน หน้าห้องตรวจและส่วนหนึ่งต้องย้ายไปนอนอยู่ที่โรงซักฟอกด้านล่าง ดังนั้น กระทรวงสาธารณสุขจึงจัดสรรงบประมาณปี พ.ศ. 2527 ยกฐานะเป็นโรงพยาบาลขนาด 30 เตียง สร้างแล้วเสร็จเมื่อวันที่ 10 มิถุนายน พ.ศ. 2528 และเพิ่มข้าราชการรวมกว่า 127 คน หลังจากนั้น ได้ยกฐานะเป็นโรงพยาบาลขนาด 60 เตียงเมื่อวันที่ 15 เมษายน พ.ศ. 2539 ปัจจุบัน โรงพยาบาลปราสาทได้ยกฐานะเป็นโรงพยาบาลทั่วไปขนาด 150 เตียง ตั้งแต่ปี พ.ศ. 2552
ไพรมอเรียล
ไพรมอเรียล () เป็นคำที่รวมกันระหว่างจำนวนเฉพาะ (prime) กับแฟกทอเรียล (factorial) ตั้งโดย ฮาร์วีย์ ดับเนอร์ (Harvey Dubner) มีความหมายสองแบบ ดังที่จะได้กล่าวต่อไป
ฟังก์ชันไพรมอเรียลถูกสร้างขึ้นเพื่อเป็นข้อพิสูจน์ให้กับทฤษฎีบทของยุคลิด ว่ามีจำนวนเฉพาะเป็นจำนวนอนันต์
ไพรมอเรียล "p"# คือผลคูณของจำนวนเฉพาะ "n" ตัวแรก นั่นคือ
เมื่อ "p" คือจำนวนเฉพาะตัวที่ "k"
ตัวอย่างเช่น "p"# คือผลคูณของจำนวนเฉพาะ 5 ตัวแรก
ลำดับจำนวนของไพรมอเรียล "p"# บางตัวมีดังนี้
ลำดับดังกล่าวรวมถึง "p"# = 1 ซึ่งเป็นผลคูณว่างด้วย
อัตราการเติบโตของไพรมอเรียลในลำดับสามารถคำนวณได้จาก
เมื่อ exp คือฟังก์ชันเอกซ์โพเนนเชียล "e" และ o คือสัญกรณ์โอเล็ก (ดูเพิ่มในสัญกรณ์โอใหญ่)
ลอการิทึมธรรมชาติของไพรมอเรียลคือฟังก์ชันเชบีเชฟที่หนึ่ง (the first Chebyshev function) เขียนแทนด้วย ϑ ("n") หรือ θ ("n") ซึ่ง "n" จะเข้าใกล้เชิงเส้นเมื่อ "n" มีค่ามากๆ
ไพรมอเรียล "n"# คือผลคูณของจำนวนเฉพาะทั้งหมดที่ไม่มากกว่า "n" เมื่อ "n" ≥ 1 นิยามโดย
ซึ่งมีความหมายเทียบเท่ากับ 
เมื่อ π ("n") คือฟังก์ชันนับจำนวนเฉพาะ โดยให้จำนวนของจำนวนเฉพาะไม่มากกว่า "n"
ตัวอย่างเช่น 7# คือผลคูณของจำนวนเฉพาะทั้งหมดที่ไม่มากกว่า 7 นั่นคือ
และเนื่องจาก π (7) = 4 ดังนั้นจึงสามารถคำนวณได้อีกวิธีเป็น
ลำดับจำนวนของไพรมอเรียล "n"# บางตัวมีดังนี้
จะเห็นว่าไพรมอเรียล "n"# ซึ่ง "n" เป็นจำนวนประกอบ จะซ้ำกับจำนวนที่อยู่ก่อนหน้าคือ ("n" − 1)# ตามที่ได้กำหนดไว้ในนิยาม
อัตราการเติบโตของไพรมอเรียลในลำดับสามารถคำนวณได้จาก
อะซะอิ นะงะมะซะ
อะซะอิ นะงะมะซะ () เป็นไดเมียว ที่ใน ยุคเซ็งโงะกุ ครอบครองอยู่แถบจังหวัดโอมิ
นะงะมะซะเกิดในปราสาทโอดะนิ เป็นบุตรของ อะซะอิ ฮิซะมะซะ เป็นไดเมียวรุ่นที่สองของตระกูล และเป็นไดเมียวรุ่นสุดท้ายของตระกูล ตระกูลอะซะอินั้นมีตระกูลคู่ปรับคือตระกูลโรกคาคุ ใน พ.ศ. 2103 นะงะมะซะได้ขึ้นมาเป็นหัวหน้าตระกูล บิดาของนะงะมะซะมีทีท่าว่าจะยอมจำนนต่อโรกคาคุ แต่นะงะมะซะนั้นยังต่อต้านต่อไป ต่อมานะงะมะซะนั้นได้ถูกส่งตัวให้ไปสมรสกับเจ้าหญิงแห่งโรกคาคุ เขาล้มงานลงด้วยตัวของเขาเอง แล้วกลับปราสาทโอดานิ
นะกะมะซะได้ทำสงครามกับ โรกคาคุ โยชิคาตะ โดยการยึดปราสาทฟูโตะกลับคืนใน พ.ศ. 2104 หลังจากนั้นนะกะมะซะก็รบกับตระกูลโรกคาคุในศึกโนะราดะ และได้ชัยชนะ หลังจากสงคราม นะกะมะซะได้แต่งงานกับโออิจิ น้องสาวของโอดะ โนะบุนะงะ และได้เป็นพันธมิตรกัน แล้วเขาก็ช่วยโนะบุนะงะบุกจังหวัดมิโนะเผชิญหน้ากับ ไซโต ทะสึโอะกิ ทั้งสองนั้นเป็นพันธมิตรที่น่าเชื่อถือต่อกันมาก โดยเฉพาะโนะบุนะงะที่มีความไว้วางใจต่อนะกะมะซะมากยิ่งนัก
ใน พ.ศ. 2113 โนะบุนะงะได้ทำสงครามกับตระกูลอะซะกุระ นำโดย อะซะกุระ โยะชิอะกิ โนะบุนะงะนั้นหวังการช่วยเหลือจากนะกะมะซะ แต่เมื่อนะกะมะซะกลับช่วยอะซะกุระ ทำให้โนะบุนะงะต้องถอยทัพ และไปขอความช่วยเหลือจาก โทะกุงะวะ อิเอะยะซุ และทัพผสมของโอดะและโทะกุงะวะ ก็ต่อสู้กับทัพผสมของอะซะกุระและอาซาอิก็เกิดขึ้นที่แม่น้ำอะเนะงะวะ ทัพของโยะชิอะกิและนะกะมะซะพ่ายแพ้ แต่หลังจากนั้นก็มีศึกเกิดขึ้นอีกเป็นย่อมๆอยู่หลายครั้ง
นะกะมะซะได้อยู่ปราสาทโอดานิของตน และใน พ.ศ. 2116 นะกะมะซะได้ถูกโนะบุนะงะบุกล้อมปราสาท โนะบุนะงะนั้นให้โอกาสครั้งสุดท้าย แต่นะกะมะซะปฏิเสธ แล้วปราสาทโอดานิก็ถูกเผา นะกะมะซะส่งตัวโออิจิให้โนะบุนะงะ พร้อมกับเหล่าลูกของเขา แล้วนะกะมะซะก็กระทำการฮาราคีรีเป็นจุดจบของตนในที่สุด
อารารา
อารารา () เป็นเมืองในรัฐปาราอีบา ประเทศบราซิล
เจสัน โดโนแวน
เจสัน ฌอน โดโนแวน () เกิดเมื่อวันที่ 1 มิถุนายน ค.ศ. 1968 ที่เมลเบิร์น เป็นนักแสดง นักร้องชาวออสเตรเลีย ในสหราชอาณาจักรเขามียอดเขายอัลบั้มมากกว่า 3 ล้านชุด ซึ่งเขาออกอัลบั้มชุดแรก "Ten Good Reasons" ที่ประสบความสำเร็จมียอดขายมากที่สุดในปี 1989 ด้วยยอดขายกว่า 1.5 ล้านชุด และมีเพลงอันดับ 1 ในสหราชอาณาจักรถึง 4 เพลง หนึ่งในนั้นคือเพลง "Especially for You" ซิงเกิลแรกของเขาที่ร่วมร้องกับ ไคลี มิโนก และหลังจากนั้นหลายปีเขาก็มีผลงานละครเพลงในสหราชอาณาจักร
พ่อของเขา เทเรนซ์ โดโนแวน เป็นนักแสดงที่มีชื่อเสียงชาวออสเตรเลีย และยังปรากฏตัวใน "Neighbours" แม่ของเขาชื่อ ซู แม็กอินทอช ตัวเขาเข้าศึกษาที่ Prestigious De La Salle College ใน Malvern ส่วนคู่สมรสของเขาคือ แอนเจลา มัลลอช แต่งงานกันตั้งแต่ปี 1997 มีบุตรด้วยกันสองคนคือ ลูกสาว เจมม่า (เกิด 2 มีนาคม 2000) และลูกชาย แซค (เกิด 23 มีนาคม 2001)
เอลเดอร์ก็อด
เอลเดอร์ก็อด หรือ เทพโบราณ () เป็นศัพท์ซึ่งใช้เรียกเทพสมมุติในวรรณกรรมกลุ่มตำนานคธูลู (Cthulhu Mythos) ซึ่งมีที่มาจากบทประพันธ์ของ เอช. พี. เลิฟคราฟท์
ในงานประพันธ์หลังจากสมัยของเลิฟคราฟท์ เอลเดอร์ก็อดเป็นกลุ่มเทพที่ต่อสู้กับเอาเตอร์ก็อดและเกรทโอลด์วันซึ่งมาจากต่างดาว แนวคิดซึ่งเป็นการต่อสู้ระหว่างความดีและความชั่วร้ายนี้ไม่เป็นที่ยอมรับโดยทั่วไปในหมู่ผู้ที่ชื่นชอบงานประพันธ์ของเลิฟคราฟท์ แต่แท้จริงแล้วเอลเดอร์ก็อดไม่ได้สนใจในความดีหรือความชั่วเลย เพียงแต่ความนึกคิดของเอลเดอร์ก็อดมักใกล้เคียงกับมนุษย์มากกว่าและเกลียดชังเกรทโอลด์วันเท่านั้น
เอลเดอร์ก็อดที่มีบทบาทมากที่สุดในงานประพันธ์ของเลิฟคราฟท์ก็คือนอเดนส์ "ผู้ปกครองแห่งห้วงลึก" ซึ่งมีที่มาจากเทพชื่อเดียวกันในตำนานของเคลต์ มีบทบาทช่วยเหลือตัวเอกในนิยาย "The Dream-Quest of Unknown Kadath" (พ.ศ. 2471) และปรากฏตัวในเรื่องสั้น "The Strange High House in the Mist" (พ.ศ. 2475) ต่อมานอเดนส์ได้รับบทบาทในฐานะผู้นำของเหล่าเอลเดอร์ก็อดในงานประพันธ์ของออกัสต์ เดอเลธ เลิฟคราฟท์ยังได้กล่าวถึงฮิปนอส เทพแห่งนิทราของกรีกในเรื่องสั้น "Hypnos" และเชื่อกันว่าเทพธิดาบาสท์ของอียิปต์โบราณก็เป็นหนึ่งในเอลเดอร์ก็อดจากเนื้อหาของเรื่องสั้น "The Cats of Ulthar" (พ.ศ. 2464)
ปรากฏตัวครั้งแรกในนิยายของไบรอัน ลัมลีย์เรื่อง "The Transition of Titus Crow" (พ.ศ. 2518) คธามิดเป็นพี่น้องฝาแฝดของคธูลู แต่มีจิตใจดีงามและมีดวงตาเป็นสีทอง คธานิดอาศัยอยู่ในถ้ำผลึกของโลกต่างมิติ อีไลเซีย
เทพธิดาซึ่งมีหัวเป็นแมวของอียิปต์โบราณ ได้รับการกล่าวถึงในเรื่อง "The Brood of Bubastis" ของโรเบิร์ต บลอค บาสท์เป็นเทพผู้ควบคุมแมวทั้งในโลกนี้และโลกแห่งความฝัน มนุษย์สามารถติดต่อกับบาสท์ได้ แต่ผู้ที่ปฏิบัติต่อแมวอย่างโหดร้ายจะถูกสังหารปรากฏตัวครั้งแรกในงานประพันธ์ของไบรอัน ลัมลีย์เรื่อง "Elysia" (พ.ศ. 2532) เป็นเหมือนคู่แฝดด้านดีของยอก โซธอท โดยลักษณะสีสันของยาด แธดแดกจะแตกต่างจากยอก โซธอท
ปรากฏตัวครั้งแรกในงานประพันธ์ของเฮนรี คัทเนอร์เรื่อง "The Eater of Souls" (พ.ศ. 2480) มีลักษณะเป็นร่างในชุดคลุมที่มีไฟสีเขียวลุกอยู่รอบตัวและดวงตาที่เป็นแสง บางครั้งก็ปรากฏกายเป็นหมอกสีเงินที่มีใบหน้าแบบอมนุษย์
นิทราเทพของกรีก ได้รับการกล่าวถึงในเรื่องสั้นชื่อเดียวกันของเลิฟคราฟท์ ฮิปนอสมักปรากฏร่างเป็นชายหนุ่มรูปงาม แต่ร่างจริงของฮิปนอสนั้นจะเปลี่ยนแปรไปตามแต่ฝันร้ายของมนุษย์ ฮิปนอสเป็นเทพที่อยู่ในโลกแห่งความฝัน บางครั้งฮิปนอสจะใช้เวทมนตร์แปลงร่างของมนุษย์และให้อยู่ในโลกแห่งความฝันไปตลอดกาล
การบินลาว
การบินลาว (; ) เป็นสายการบินแห่งชาติของประเทศลาว ให้บริการทั้งเที่ยวบินภายในประเทศและเที่ยวบินระหว่างประเทศ โดยใช้ท่าอากาศยานนานาชาติวัตไต นครหลวงเวียงจันทน์ เป็นฐานการบินหลัก และใช้ท่าอากาศยานนานาชาติหลวงพระบาง แขวงหลวงพระบาง เป็นฐานการบินรอง
สายการบินก่อตั้งและเริ่มให้บริการตั้งแต่เดือนกันยายน พ.ศ. 2519 ภายใต้ชื่อ "Lao Aviation" ครั้นปี พ.ศ. 2546 จึงเปลี่ยนชื่อเป็น "Lao Airlines" และได้เป็นสายการบินของรัฐบาลโดยสมบูรณ์
การบินลาวมีเส้นทางบินไปยังจุดหมายปลายทางภายในประเทศ 8 แห่งใน 8 แขวง และให้บริการเที่ยวบินระหว่างประเทศไปยัง 15 เมือง ใน 8 ประเทศดังนี้:
การบินลาวมีอุบัติการณ์มากกว่าอุบัติเหตุ ซึ่งหมายถึงการทำการบินที่ผู้โดยสารบาดเจ็บเล็กน้อยหรือไม่บาดเจ็บเลย รวมถึงการขู่ว่ามีการวางระเบิด อย่างไรก็ตาม อุบัติการณ์และอุบัติเหตุของการบินลาวค่อนข้างน้อย เมื่อเทียบกับสายการบินอื่น ๆ ทั่วโลก
อันห์ เรกี
อันห์ เรกี (Rae-Ki Ahn) นักมวยสากลชาวเกาหลีใต้ เกิดเมื่อ 2 กุมภาพันธ์ พ.ศ. 2505 ที่ โซล ประเทศเกาหลีใต้ สถิติการชก 30 ครั้ง ชนะ 23 (น็อค 13) เสมอ 4 แพ้ 3
ก้อย สุวรรณเกต
ก้อย สุวรรณเกต () มีชื่อจริงว่า นันทิรัตน์ สุวรรณเกต ชื่อเล่นว่า ก้อย นักออกแบบเสื้อผ้าที่มีชื่อเสียงในสหรัฐอเมริกา เป็นเจ้าของห้องเสื้อ Koi Design Studio อยู่ที่ลอสแอนเจลิส และมีโชว์รูมอยู่ในนิวยอร์ก ตัดเย็บเสื้อผ้าสตรียี่ห้อ Koi
ก้อย เกิดและเติบโตในประเทศไทย ก่อนจะไปทำงานเป็นดีไซเนอร์ในสหรัฐอเมริกา จบการศึกษาจาก มหาวิทยาลัยศิลปากร คณะมัณฑณศิลป์ และ The Fashion Institute of Design & Merchandising (FIDM) เวสต์แวลลีย์คอลเลจ เมืองซาราโตกา รัฐแคลิฟอร์เนีย เธอได้รับการยกย่องจากนิตยสารโว้กฉบับอเมริกัน ให้เป็นหนึ่งในสิบดีไซเนอร์รุ่นใหม่ที่น่าจับตามองมากที่สุดในสหรัฐ และได้รับทุนสนับสนุนการทำผลงานจากสมาคมแฟชั่นของสหรัฐฯและนิตยสาร Vogue สหรัฐฯ (CFDA/Vogue Fashion Fund Award)
คอลเล็กชันที่เธอออกแบบ มักใช้ผ้าแคชเมียร์ในการตัดเย็บ เป็นที่ชื่นชอบของนักแสดงฮอลลีวูด หรือบุคคลที่มีชื่อเสียง เช่น นิโคล คิดแมน เดมี มัวร์ เคอร์สเตน ดันสต์ โอปราห์ วินฟรีย์ นาตาลี พอร์ตแมน และคริสตินา ริชชี ผลงานของเธอได้ร่วมจัดแสดงเป็นส่วนหนึ่งของ นิวยอร์กแฟชั่นวีค 2008 เมื่อวันที่ 6 กุมภาพันธ์ พ.ศ. 2551 เป็นครั้งแรก
บิกตอร์ บูร์โกส
โคเซ บิกตอร์ โฟลเรส บูร์โกส () หรือ บิกตอร์ บูร์โกส นักมวยสากลชาวเม็กซิโก เกิดเมื่อ 10 เมษายน พ.ศ. 2517 ที่เมืองโกปาลา รัฐเกร์เรโร ประเทศเม็กซิโก สถิติการชก 57 ครั้ง ชนะ 39 (น็อก 23) เสมอ 3 แพ้ 15 
บูร์โกสเริ่มชกมวยอาชีพเมื่อ พ.ศ. 2536 โดยการชก 4 ครั้งแรก ชกแพ้ตลอด แต่เขาก็ยังชกต่อมาจนประสบความสำเร็จ ได้ครองแชมป์โลกรุ่นไลท์ฟลายเวท IBF ด้วยการชกชนะอเล็กซ์ ซานเชซ เมื่อ พ.ศ. 2546 ต่อมาในวันที่ 13 ธันวาคม พ.ศ. 2546 ขึ้นชกล้มแชมป์กับโรเซนโด อัลวาเรซ แชมป์ของสมาคมมวยโลก ผลปรากฏว่าเสมอกัน จากนั้นป้องกันแชมป์ชนะฟ้าลั่น ศักดิ์กรีรินทร์ ก่อนจะเสียแชมป์ให้กับวิลกริกส์บีใน พ.ศ. 2548 บูร์โกสขึ้นไปชกรุ่นฟลายเวท ชกชนะ 2 ครั้ง จึงชิงแชมป์โลกรุ่นฟลายเวท IBF กับวิค ดาร์ชิเนียน
ในวันที่ 3 มีนาคม 2550 บูร์โกสขึ้นชิงแชมป์โลกกับดาร์ชิเนียน ผลการชกปรากฏว่าบูร์โกสถูกชกนับแปดในยกที่ 10 และ 11 กรรมการผู้ห้ามได้ไปดูอาการของบูร์โกสที่มุมก่อนจะยอมให้ชกต่อในยกที่ 12 แต่ปรากฏว่าบูร์โกสถูกชกอย่างหนักอีก กรรมการจึงตัดสินใจยุติการชก ส่วนบูร์โกสมีอาการเลือดคั่งในสมองต้องนำส่งโรงพยาบาล เพื่อผ่าตัด และอาการดีขึ้นในเวลาต่อมา จดจำเพื่อนๆและครอบครัวได้.
โรเบิร์ต รูบิลล่า
โรเบิร์ต รูบิลลาร์ () นักมวยสากลชาวฟิลิปปินส์ เกิดที่เมืองมาตี จังหวัดดาเวา สถิติการชก 25 ครั้ง ชนะ 5 เสมอ 2 แพ้ 18 
รูบิลลาขึ้นชกมวยสากลครั้งแรกเมื่อ 17 มิถุนายน พ.ศ. 2543 ชนะคะแนน เจอรร์รี่ เด โลส ซานโตส จากนั้นขึ้นชกที่ฟิลิปปินส์หลายครั้งมีทั้งแพ้และชนะ รูบิลลาร์มาชกในไทยเมื่อ 29 ตุลาคม พ.ศ. 2547 แพ้น็อค ฟ้าเพชรน้อย ส.จิตรพัฒนา ยก 3 และแพ้คะแนนโอเล่ห์ดง ศักดิ์เสมอชัย จากนั้นได้ชิงแชมป์โลกเยาวชนรุ่นฟลายเวทที่ว่างเมื่อ 2 เมษายน พ.ศ. 2548 แต่เป็นฝ่ายแพ้คะแนน ยอดแสนเก่ง เกียรติมั่งมี ไม่ได้แชมป์ จากนั้น รูบิลลาขึ้นชกที่ฟิลิปปินส์เป็นส่วนใหญ่ และชกแพ้มากกว่าชนะ จน 9 กุมภาพันธ์ พ.ศ. 2551 รูบิลลาร์ขึ้นชกกับ โมนิโก ลอเรนเต้ ซึ่งรูบิลลาร์เป็นฝ่ายแพ้น็อคไปในยกที่ 4 โดยพี่เลี้ยงที่มุมของรูบิลลาขอยอมแพ้ไปอย่างง่ายดาย โดยอ้างว่ารูบิลลาบาดเจ็บที่ไหล่ซ้าย และปวดบริเวณท้อง หลังจากนั้น รูบิลลาร์ขึ้นชกอีกครั้งเดียวเมื่อ 30 พฤศจิกายน พ.ศ. 2551 แพ้น็อค วินเซนต์ ปาลิกเต ยก 7 แล้วหยุดชกไปสองปี กลับมาชกอีกครั้งเมื่อ 30 ตุลาคม พ.ศ. 2553 แต่ก็แพ้น็อค ยันยัน กวนซอน ยก 4 รูบิลลาหยุดชกไปอีก 3 ปี กลับมาชกครั้งล่าสุดเมื่อ 15 มีนาคม พ.ศ. 2556 แพ้น็อค ฟ้าใส ศักดิ์กรีรินทร์ ยก 2
สิงห์สมุทร เอื้อสัมพันธ์
สิงห์สมุทร เอื้อสัมพันธ์ หรือนายโอภาส สายไหม เกิดเมื่อ 28 กรกฎาคม พ.ศ. 2524 สถิติการชก 21 ครั้ง ชนะ 12 (น็อค 4) แพ้ 9
เก่งกาจ ศักดิ์ประชา
เก่งกาจ ศักดิ์ประชา สถิติการชก 1 ครั้ง แพ้ 1
ร็อคกี้ หลิน
ร็อคกี้ หลิน (Rocky Lin) หรือ มินชา หลิน นักมวยสากลชาวจีน เกิดเมื่อ 20 มิถุนายน พ.ศ. 2510 ที่ จางฮว่า ไต้หวัน สถิติการชก 28 ครั้ง ชนะ 26 แพ้ 2
โฮเซ หลุยส์ เซปาดา
โฮเซ่ หลุยส์ เซปาดา (Jose Luis Zepeda) นักมวยสากลชาวเม็กซิโก เกิดเมื่อ 10 สิงหาคม พ.ศ. 2508 สถิติการชก 48 ครั้ง ชนะ 27 (น็อค 22) เสมอ 2 แพ้ 19
ธนิดา ธรรมวิมล
ธนิดา ธรรมวิมล หรือ ดา เอ็นโดรฟิน เกิดเมื่อวันที่ 1 กันยายน พ.ศ. 2529 จังหวัดอุทัยธานี เป็นนักร้องชาวไทย จบการศึกษาจากโรงเรียนพาณิชยการราชดำเนิน และ คณะนิเทศศาสตร์ สาขาการประชาสัมพันธ์ มหาวิทยาลัยสยาม เริ่มร้องเพลงประกวดจนได้มาฟอร์มวงเอ็นโดรฟิน มีผลงานอัลบั้มร่วมกับเอ็นโดรฟินอยู่ 2 ชุดคือ "พริก" และ "สักวา 49" มีเพลงดังอย่างเพลง "เพื่อนสนิท"
หลังจากนั้นได้ออกมามีผลงานเดี่ยวชุดแรกชื่อชุด "ภาพลวงตา" ออกวางขายเดือนมกราคม 2550 มีเพลงดังอย่าง "คืนข้ามปี" และ "ภาพลวงตา" และหลังจากนั้นกับผลงานชุดที่ 2 คือ "ซาวด์ อะเบาท์" (Sound about) ออกวางขายเมื่อเดือน มกราคม 2551 มีเพลงดังอย่างเพลง "ได้ยินไหม" ที่มิวสิกวิดีโอได้ โฟกัส จีระกุล และ มาริโอ้ เมาเร่อ มาร่วมแสดงในมิวสิกวิดีโอ หลังจากนั้นในปี 2551 ดาได้รับรางวัลจากสตาร์เอนเตอร์เทนเมนต์อวอร์ดส สาขานักร้องหญิงยอดนิยม ดา เอ็นโดรฟิน จากอัลบัม ภาพลวงตา และได้รับรางวัลนักร้องไทย-สากล หญิงยอดนิยม จากสยามดารา สตาร์ ปาร์ตี้ 2008 และรางวัลศิลปินหญิง ไทยสากล มณีเมขลา ดีเด่นยอดนิยม จากการแจกรางวัลเมขลา ครั้งที่ 24
"ดูเพิ่มเติม: เอ็นโดรฟิน"
'ทัวร์คอนเสิร์ต ต่างประเทศ'คอนเสิร์ต Da and The idols unbreak my heart ร่วมกับ แขกรับเชิญอีก 6 คน ( วันเสาร์ที่ 23 และวันอาทิตย์ที่ 24 ก.ค.2554 ที่ ROYAL PARAGON HALL )
วันแห่งการถามคำถามไร้สาระ
วันแห่งการถามคำถามไร้สาระ เป็นวันที่บางครั้งเฉลิมฉลองกันใน สหรัฐ โดยนักเรียนและอาจารย์ วันแห่งการถามคำถามไร้สาระ มักจะจัดกันในวันที่ 28 กันยายน แต่โดยทั่วไปแล้วจะเป็นวันเรียนวันสุดท้ายของเดือนกันยายน
จาก holidayinsights.com, "ต้นกำเนิดของวันแห่งการถามคำถามไร้สาระต้องย้อนไปเมื่อราว พ.ศ. 2523 (ค.ศ. 1980). ในเวลานั้น, มีการเคลื่อนไหวของกลุ่มอาจารย์ พยายามให้เด็กๆ ในชั้นเรียนถามคำถามในชั้นเรียนให้มากขึ้น เด็กๆ จึงมักถามคำถามกวนประสาทอาจารย์เพื่อให้อาจารย์มีความสุข"
อนันต์ บุนนาค
อนันต์ บุนนาค เกิดเมื่อวันที่ 14 เมษายน พ.ศ. 2506 เป็นนักร้อง นักแสดงชาวไทย-อเมริกันบุคลิกทะเล้น มีผลงานเพลงป็อปโด่งดังอย่างอัลบั้ม "ขออภัยในความไม่สะดวก" และ "อนันต์ เสนอหน้า" ในสังกัดของอาร์เอส ละครโทรทัศน์ชุด "ความรักของคุณฉุย" และ "มนต์รักลูกทุ่ง" ทางช่อง 7 สี หลังจากนั้นก็มีผลงานเพลงลูกทุ่ง มีผลงานแสดงละครเรื่อง สงครามข้างเตา ละครแก๊งค์สืบ 07 และมีผลงานภาพยนตร์หลายเรื่อง
ทางด้านชีวิตครอบครัว เคยแต่งงานกับ แทมมี่ แอนชูศรี สาวลูกครึ่งไทย-อเมริกัน มีบุตรด้วยกับ 3 คนคือ น้องเก็ป, น้องกระทิ และน้องกระแต โดยใช้ชีวิตคู่อยู่ด้วยกันนานถึง 13 ปี ก่อนจะเลิกรากันไป ปัจจุบันใช้ชีวิตคู่โดยสมรสกับนักแสดงและพิธีกรสาว ศรีพรรณ ชื่นชมบูรณ์ (อ้น) เมื่อวันที่ 28 เมษายน พ.ศ. 2550
รัก/สาม/เศร้า
รัก/สาม/เศร้า ผลงานภาพยนตร์ลำดับที่แปดของยุทธเลิศ สิปปภาค ที่มีเรื่องราวเกี่ยวกับคนสามคนกับความรักของพวกเขา เข้าฉายวันแรกเมื่อวันที่ 19 มิถุนายน พ.ศ. 2551 ทำรายได้รวม 60 ล้านบาท
เรื่องราวของ ฟ้า (ภัทรศยา เครือสุวรรณศิริ) น้ำ (รัชวิน วงศ์วิริยะ) และ พายุ (อารักษ์ อมรศุภศิริ) บัณฑิตจบใหม่จากคณะมัณฑนศิลป์ มหาวิทยาลัยศิลปากร เป็นช่วงเวลาที่ทั้งสามต้องเลือกทางเดินของชีวิตไม่ว่าจะเป็นเรื่องงานหรือเรื่องความรัก ซึ่ง “ฟ้า” เลือกที่จะแต่งงานกับคนที่เธอรักโดยยอมทิ้งงานในสายอาชีพที่เธอเพิ่งเรียนจบมา “น้ำ” เพื่อนสนิทของฟ้าเลือกที่จะตัดใจจากความรักที่เธอแอบมีให้กับพายุเพื่อจะไปเรียนต่อปริญญาโทที่อังกฤษ ส่วน “พายุ” เพื่อนสนิทของฟ้าและน้ำเลือกที่จะตัดใจจากความรักที่เขาแอบมีให้กับฟ้าแล้วกลับไปอยู่กับแม่ดูแลกิจการโรงแรมที่เชียงราย
แต่ในวันหนึ่ง ฟ้าต้องเข้าโรงพยาบาลอย่างกะทันหัน แล้วทุกคนก็ได้รู้ว่าฟ้าป่วยด้วยโรคที่ไม่มีทางรักษาและคงมีชีวิตอยู่ได้อีกไม่นาน และในระหว่างที่ฟ้าต้องเทียวเข้าเทียวออกโรงพยาบาลเพื่อรักษาตัว คนรักของฟ้าที่เธอวางแผนจะแต่งงานด้วยก็เกิดไปมีสัมพันธ์อื่น ฟ้าหมดสิ้นกำลังใจที่จะมีชีวิตอยู่ในทันที ฟ้าจึงเลือกที่จะเลิกรักษาตัวเองและปล่อยให้โรคร้ายทำลายเธอโดยที่เธอไม่ยอมต่อสู้ใดๆ ช่วงนั้นเองที่พายุตัดสินใจเลื่อนการกลับไปอยู่กับแม่ที่เชียงรายเพื่อเข้ามาอยู่ดูแลฟ้าในช่วงชีวิตสุดท้ายและในช่วงเวลาที่เหลืออยู่น้อยนิดนั้น ฟ้าถึงรู้ว่ารักแท้ที่เธอต้องการนั้นอยู่เคียงข้างเธอมาตลอดสี่ปีที่เรียนอยู่ในมหาวิทยาลัยเพียงแต่เธอไม่เคยสังเกตเห็น ในช่วงเวลาที่เหลือเพียงน้อยนิดนั้นเองที่ฟ้ายอมเปลี่ยนความสัมพันธ์กับพายุจากเพื่อนมาเป็นคนรัก
แต่เมื่อฟ้าเปิดหัวใจให้พายุ ฟ้ากลับบังเอิญได้พบความลับว่า น้ำเพื่อนรักของเธอนั้นแอบรักพายุคนนี้มานานนับปี หัวใจที่ฟ้าเปิดให้กับพายุจึงปิดลงทันที ฟ้าบอกลาพายุโดยไม่ได้บอกกล่าวหรืออธิบายให้พายุได้เข้าใจแต่อย่างไร ฟ้าคิดว่าไม่มีประโยชน์อันใดที่ที่เธอจะเอาหัวใจของพายุมาทั้งๆที่เธอมีเวลาอยู่ได้อีกไม่นาน ความรักที่มีค่าของพายุ มันน่าจะมีค่ากับน้ำมากกว่าคนที่กำลังจะตายอย่างเธอ
ฟ้าเลือกที่จะหายไปจากชีวิตพายุและน้ำโดยมิได้บอกเหตุผลใดๆ พายุต้องตกอยู่ในห้วงทุกข์กับการจากลาของฟ้าโดยที่เขาไม่มีโอกาสได้รู้สาเหตุที่แท้จริง ความทุกข์ทรมานของพายุทำให้น้ำที่แอบรักพายุอยู่พลอยเป็นทุกข์ไปด้วย การเห็นคนที่รักทรมานเป็นสิ่งที่น้ำทรมานกว่า น้ำจึงตัดสินใจออกตามหาฟ้าไปทั่วทุกแห่ง
น้ำได้เพียงแต่หวังภาวนาว่า ด้วยความเป็นเพื่อนรักระหว่างเธอกับฟ้า ขอให้มันมีค่าพอที่จะเปลี่ยนใจฟ้าให้หวนกลับมารักพายุได้อีกครั้ง
วิมลศักดิ์ ปัญชรมาศ วิจารณ์ในนิตยสารแฮมเบอร์เกอร์ไว้ว่า "รัก/สาม/เศร้า ไม่ได้เป็นหนังดราม่าแบบเศร้าเคล้าน้ำตา แต่มันเป็นหนังที่หลากหลายอารมณ์ ส่วนของความโรแมนติกก็ยังคงมีอยู่ แต่มันไม่ได้สวยงามตามแบบฉบับหนังรักทั่วไป ในบางจังหวะออกจะดิบเถื่อนด้วยซ้ำ บวกกับความเป็นตลกร้ายของยุทธเลิศ ก็ยิ่งทำให้หนังเรื่องนี้เป็นหนังรักอย่างที่ตัวผู้กำกับให้เป็น"
อัลบั้มเพลงประกอบภาพยนตร์เรื่อง รัก/สาม/เศร้า มีเพลงที่ประชาสัมพันธ์อย่าง เพลง เพื่อน ร้องโดย พั้นช์ วรกาญจน์ และ รักเธอทั้งหมดของหัวใจ ของ Pause ที่นำไปประกอบในไตเติ้ลของหนัง
พิธีเหยา
พิธีเหยา เป็นพิธีกรรมที่เกี่ยวกับความเชื่อทางศาสนาของคนไทยแถบภาคอีสาน โดยจะนิยมทำในแถบภูไท (จ.กาฬสินธุ์,จ.นครพนม,จ.มุกดาหาร,จ.สกลนคร)พิธีกรรมนี้เป็นการเสี่ยงทาย เมื่อมีการเจ็บป่วยในครอบครัว โดยการเจ็บป่วยนี้จะเชื่อว่าเป็นการกระทำของผี จึงต้องทำการเหยาเพื่อแก้ผี และเพื่อจะได้ทราบว่าผีต้องการอะไร หรือผู้เจ็บป่วยทำผิดผีอะไร จะได้ทำตาม เชื่อว่า หากแก้ผีแล้ว อาการเจ็บป่วยจะหายเป็นปกติ
โรงเรียนมารดาดรุณีรักษ์
โรงเรียนมารดาดรุณีรักษ์ เป็นโรงเรียนในจังหวัดนครราชสีมา
ประวัติ
โรงเรียนมารดาดรุณีรักษ์ จัดตั้งเมื่อวันที่ 4 พฤษภาคม 2504 ต.กลางดง อ.ปากช่อง จ.นครราชสีมา โดย มาร์เซอร์คณะเซนต์ปอล เดอ ชาร์ต มีนางสาวสะอาด วรศิลป์ 
เป็นเจ้าของโรงเรียน นางพุทธชาด ชุมแสง เป็นครูใหญ่คนแรก และบาทหลวงมารีอุส เบรย์ เป็นผู้อำนวยการ เปิดทำการสอนครั้งแรกเมื่อ วันที่ 15 พฤษภาคม 2504 จากชั้น ป.1- ป.4 และขยายเรื่อยมา พ.ศ. 2516 ได้มอบโอนให้ นายบุญศรี วาปีโส เป็นเจ้าของกิจการทั้งหมด โดยทำหน้าที่เป็นทั้งครูใหญ่ ้จัดการและผู้รับใบอนุญาตขยายรับนักเรียนตั้งแต่ระดับอนุบาล ถึงชั้นมัธยมศึกษาปีที่ 3 892 คน ดังนี้ ระดับอนุบาล 244 คน ประถมศึกษา 407 คน มัธยมศึกษาตอนต้น 159 คน และมัธยมศึกษาตอนปลาย 82 คน ในจำนวน นักเรียนทั้งหมดนี้ เป็นนักเรียนไป-กลับ จำนวน 715 คน และนักเรียนประจำ ฝึกอาชีพ ( กิน-นอนในโรงเรียนฟรี ) จำนวน 177 คน นอกจากนี้ ยังได้ส่งให้เรียนระดับ ปวส. และปริญญาตรีอีกด้วย จำนวน 10 คน
โจซูเอ คาร์ดุชชี
โจซูเอ คาร์ดุชชี () (27 กรกฎาคม พ.ศ. 2378 – 16 กุมภาพันธ์ พ.ศ. 2450) เป็นกวีชาวอิตาลีซึ่งบ่อยครั้งเป็นที่ยกย่องว่าเป็นหนึ่งในกวีที่ยิ่งใหญ่ที่สุดของอิตาลี เขายังเป็นครูอีกด้วย คาร์ดุชชีถูกยกย่องให้เป็นกวีแห่งชาติอย่างไม่เป็นทางการของประเทศอิตาลีสมัยใหม่ ในปีพ.ศ. 2448 คาร์ดุชชีเป็นชาวอิตาลีคนแรกที่ได้รับรางวัลโนเบลสาขาวรรณกรรม
ฆราวาส
ฆราวาส (อ่านว่า คะราวาด) นัยแรกแปลว่า "การอยู่ครองเรือน, การอยู่ในเรือน, การเป็นอยู่แบบชาวบ้าน" เช่น
""ฆราวาสเป็นที่คับแคบ เป็นทางมาแห่งธุลี บรรพชาเป็นทางปลอดโปร่ง...""
ฆราวาส นัยที่สองแปลว่า ผู้ครองเรือน, ผู้อยู่ในเรือน ได้แก่ชาวบ้านทั่วไปที่มิใช่นักบวช เป็นคำที่มีความหมายเดียวกับคำว่า คฤหัสถ์ เช่น
""ฆราวาสธรรมเป็นธรรมสำหรับผู้ครองเรือนจะพึงประพฤติปฏิบัติ""
""เมื่อเรายังเป็นฆราวาสอยู่ ได้ตกแต่งร่างกายนุ่งห่มเสื้อผ้าอันงาม ทัดทรงดอกไม้ ลูบไล้ด้วยจุรณจันทน์ ...""
ฆราวาส มักพูดหรืออ่านเพี้ยนไปว่า ฆราวาส (คาระวาด)
ภวตัณหา
ภวตัณหา แปลว่า "ความอยากในภพ"
ภวตัณหา ทั่วไปหมายถึงความอยากมีอยากเป็น คืออยากมีอย่างนั้นอย่างนี้ อยากเป็นนั่นเป็นนี่
ภวตัณหา ใจความสูงสุดหมายถึงความกำหนัดยินดีในรูปภพและอรูปภพ คือความพอใจติดใจในฌานด้วยความปรารถนาภพ อันเป็นความยินดีที่ประกอบด้วยสัสสตทิฐิ คือความเห็นว่าทุกสิ่งทุกอย่างเช่นเบญจขันธ์เป็นของเที่ยงแท้ ยั่งยืน มีติดต่อกันไปไม่เปลี่ยนแปลง กล่าวคืออยากเกิดอยากเป็นเช่นที่เป็นอยู่ตลอดไป
วิภวตัณหา
วิภวตัณหา แปลตรงตัวตามศัพท์บาลีว่า "ความไม่อยากมี" สามารถตีความได้หลายความหมาย
โดยทั่วไป วิภวตัณหา หมายถึงความไม่อยากมี ไม่อยากเป็น คืออยากจะพ้นจากภาวะที่ตนไม่ต้องการไม่อยากได้ เช่น อยากพ้นจากความยากจนจากความเจ็บไข้ พ้นจากความยากจน หรือ ไม่อยากเจอหน้าคนที่เราไม่ชอบใจ เป็นต้น
วิภวตัณหา อีกความหมายหนึ่ง หมายถึง ความคิดที่ผิด (อุจเฉททิฐิ) คือ เห็นว่าภพชาติไม่มี อันเป็นความความเห็นผิดที่ทำให้ไม่คำนึงถึงบาปบุญคุณโทษ เพราะความเห็นชนิดนี้เชื่อว่าชาติหน้าไม่มี คนเราตายแล้วสูญ จึงทำให้ปฏิบัติตนไปตามใจปรารถนาด้วยอำนาจของตัณหา โดยไม่กังวลถึงผลที่จะตามมาภายหลัง
กามตัณหา
กามตัณหา (อ่านว่า กามะ-, กามมะ-) แปลว่า "ความอยากในกาม ความเยื่อใยในกาม" ฯลฯ โดยทั่วไปหมายถึงความอยากในกามคุณ 5 คือ รูป เสียง กลิ่น รสและโผฏฐัพพะ
ใจความสูงสุดของกามตัณหา หมายถึงความยินดี ความติดใจ ความพอใจในกามภพอันเป็นที่เกิดของผู้ยังเกี่ยวข้องด้วยกามซึ่งพร้อมมูลด้วยกามได้แก่โลกมนุษย์และเทวโลก
ญัตติ (ศาสนาพุทธ)
ญัตติ แปลว่า การประกาศให้สงฆ์ทราบ เรียกอีกอย่างหนึ่งว่า คำเผดียงสงฆ์
ญัตติ ที่ใช้เฉพาะในพระวินัยหมายถึงคำเสนอหรือข้อเสนอที่ใช้ในกรรมวาจาโดยพระคู่สวดประกาศให้สงฆ์ทราบในการประชุมกันทำสังฆกรรมอย่างใดอย่างใดอย่างหนึ่ง ถ้าสวดญัตติแล้วไม่มีการเสนอในลงมติเรียกว่า ญัตตติกรรม แต่ถ้าเสนอให้ลงมติด้วย เรียกว่า ญัตติทุติยกรรม บ้าง ญัตติจตุถตกรรม บางแล้วแต่กรณี
ญัตติ ในคำไทยใช้ในความหมายว่าข้อเสนอเพื่อลงมติ, หัวข้อโต้วาที เช่นใช้ว่า
""ผู้แทนเขาจะเสนอญัตติเรื่องนี้ในสภาผู้แทนราษฎร""
""ในงานนี้มีการโต้วาทีในญัตติว่าปัญญาดีกว่าทรัพย์""
ปฏิคาหก
ปฏิคาหก แปลว่าผู้รับ คู่กับคำว่า ทายก ที่แปลว่า ผู้ให้
ปฏิคาหก หมายถึงผู้รับทาน, ผู้รับของถวายจากทายก ปกติใช้กับนักพรต นักบวช หรือบรรพชิต เช่นภิกษุสามเณร ในบุคคลทั่วไปก็มีใช้บ้างในกรณีที่เป็นผู้เข้าไปรับทานจากทายกผู้ใจบุญ เช่นพระเวสสันดรให้ทานก็มีปฏิคาหกที่เป็นคนทั่วไปมารับทานกันมาก
ปฏิคาหก ที่เป็นพระอริยบุคคลและเป็นผู้ทรงศีลทรงธรรมถือว่าเป็นปฏิคาหกผู้ยอดเยี่ยม นำให้ทายกผู้ถวายได้รับบุญอานิสงส์มาก เพราะเป็นปฏิคาหกผู้หมดกิเลสแล้วหรือเป็นผู้มีศีลบริสุทธิ์ เป็นผู้ปฏิบัติธรรม
ประคำ
ประคำ หมายถึงลูกกลมๆ ที่ร้อยเป็นพวงสำหรับเป็นเครื่องหมายการนับในเวลาบริกรรมภาวนาหรือสำหรับใช้เป็นเครื่องราง เรียกโดยทั่วไปว่า ลูกประคำ
ประคำ ทำด้วยวัสดุต่างชนิด เช่นไม้จันทน์ ไม้เนื่อแข็ง ลูกหวาย ผลไม้ตากแห้ง หินสี พลาสติก ตลอดถึงหยก โดยเจาะรูตรงกลาง ร้อยด้วยด้ายหรือเอ็นเป็นพวง พวงหนึ่งนิยมมีจำนวน 108 ลูก หรือน้อยกว่านั้นตามต้องการ ที่นิยม 108 เพราะถือคติตามบทบริกรรมภาวนาคือ อิติปิโส 108
ประคำ นิยมพกติดตัวไปในที่ต่างๆ โดยถือไปบ้าง ห้อยคอไปบ้าง เพื่อสะดวกในการใช้ได้ทันทีเมื่อมีโอกาส เช่นขณะนั่งรถ นั่งรอเวลา หรือขณะอยู่คนเดียวเงียบๆ
นอกจากที่มีใช้ในพุทธศาสนาแล้ว ยังมีการใช้ลูกประคำในการสวดภาวนาในศาสนาอื่นๆ เช่น คริสต์ (โรมันคาทอลิก) และ อิสลาม เป็นต้น
SJ
SJ (ภาษาอังกฤษว่า "เอสเจ") อาจหมายถึง
ฟุตบอลทีมชาติรัสเซีย
ฟุตบอลทีมชาติรัสเซีย () เป็นทีมฟุตบอลประจำประเทศรัสเซีย บริหารและควบคุมโดยสหภาพฟุตบอลรัสเซีย และร่วมแข่งขันกับทางยูฟ่า ทีมชาติรัสเซียมีผลงานในฟุตบอลโลก โดยได้ร่วมแข่งขันในฟุตบอลโลกรอบสุดท้ายสองครั้งใน ฟุตบอลโลก 1994 และ ฟุตบอลโลก 2002 และร่วมแข่งขันในฟุตบอลยูโร สามครั้ง ในปี 1996 2004 และ 2008 ซึ่งผลงานที่ดีที่สุดคือผ่านเข้าสู่รอบสี่ทีมสุดท้ายในปี 2008
ฟีฟ่า ได้พิจารณาให้รัสเซียเป็นทีมชาติที่เป็นทีมต่อมาจากทีมชาติสหภาพโซเวียต และ ทีมชาติเครือรัฐเอกราช ตามลำดับ
ทีมชาติรัสเซีย ก่อตั้งขึ้นมาครั้งแรกในยุคจักรวรรดิรัสเซีย ในนามทีมชาติจักรวรรดิรัสเซีย เล่นเกมนานาชาติครั้งแรกกับทีมชาติฟินแลนด์ ที่กรุงสตอกโฮล์ม ประเทศสวีเดน เมื่อวันที่ 30 มิถุนายน ค.ศ. 1912 ผลการแข่งขันเป็นฝ่ายแพ้ไป 1-2
ต่อมาได้มีการก่อตั้งเป็นสหภาพโซเวียต ซึ่งเป็นอาณาจักรใหญ่ ทีมชาติสหภาพโซเวียตจึงมีความแข็งแกร่ง และประสบความสำเร็จมากมาย เคยได้อันดับ 4 ในฟุตบอลโลก 1966 และแชมป์ยุโรป 1960
หลังจากสหภาพโซเวียตล่มสลายไปในปี ค.ศ. 1991 ได้มีการแตกออกเป็นประเทศต่าง ๆ มากมาย ทีมชาติรัสเซียได้ลงเล่นเป็นครั้งแรกในกรุงมอสโก เมื่อวันที่ 16 สิงหาคม ค.ศ. 1992 โดยใช้ผู้เล่นเดิมจากทีมชาติสหภาพโซเวียตเป็นหลัก และเป็นฝ่ายเอาชนะทีมชาติเม็กซิโกไปได้ 2-0
บูรพาจารย์
บูรพาจารย์ (อ่านว่า บูระพาจาน) แปลว่า "อาจารย์ในเบื้องต้น, อาจารย์ก่อนๆ" ใช้ว่า บุพพาจารย์ หรือ บุรพาจารย์ ก็ได้
บูรพาจารย์ ใช้หมายถึงอาจารย์ 2 ประเภทคือ
โรงเรียนกาญจนาภิเษกวิทยาลัย สุราษฎร์ธานี
โรงเรียนกาญจนาภิเษกวิทยาลัย สุราษฎร์ธานี เป็นหนึ่งในกลุ่มโรงเรียนกาญจนาภิเษกวิทยาลัย 9 โรงเรียน สร้างขึ้นมาเนื่องในวโรกาศที่พระบาทสมเด็จพระเจ้าอยู่หัวทรงครองสิริราชสมบัติครบ 50 พรรษาในปี พ.ศ. 2539
โรงเรียนกาญจนาภิเษกวิทยาลัย สุราษฎร์ธานี จัดตั้งขึ้นในวโรกาสพระบาทสมเด็จพระเจ้าอยู่หัวภูมิพลอดุลยเดช ทรงครองราชสิริสมบัติครบ 50 ปี 
ด้วยสำนึกในพระมหากรุณาธิคุณอันสูงยิ่ง ที่ทรงมีน้ำพระทัยในการศีกษา กระทรวงศึกษาธิการจึงจัดตั้งโรงเรียนมัธยมศึกษาขึ้นทั่วประเทศ 9 โรกาสเป็นการเฉลิมพระเกียรติ
และเป็นอนุสรณ์สถานทางการศึกษา ซึ่งต่อมาพระบาทสมเด็จพระเจ้าอยู่หัวภูมิพลอดุลยเดชฯได้พระราชทานชื่อโรงเรียนว่า โรงเรียนกาญจนาภิเษกวิทยาลัย สุราษฎร์ธานี 
ในปี พ.ศ. 2538 โดยใช้สถานที่ตั้ง อำเภอไชยา จังหวัดสุราษฎร์ธานี ซึ่งเป็นพื้นที่ที่ผู้บริจาคที่ดิน คือพระภิรมย์ วิมโล,นายคล่อง เชื้อกลับ และนายผัน ช่วยอยู่ 
ได้บริจาคไว้ให้กับกรมสามัญศึกษา บนเนื้อที่ประมาณ 56 ไร่ 2 งาน 50 ตารางวา โดยมีนายวิจารย์ คุ้มไทย ผู้อำนวยการโรงเรียนไชยาวิทยาปฏิบัติหน้าที่ผู้บริหารโรงเรียนคนแรก
พ.ศ. 2539 กรมสามัญศึกษา ได้แต่งตั้งให้นายบัญญัติ สุขขัง ผู้ช่วยผู้อำนวยการโรงเรียนสุราษฎร์พิทยา ทำหน้าที่รักษาการในตำแหน่งครูใหญ่ของโรงเรียน 
และเริ่มเปิดรับนักเรียนในปีการศึกษา 2539 เป็นปีแรก มีนักเรียนทั้งสิ้นจำนวน 92 คน โดยขอใช้สถานที่ตั้งโรงเรียนชั่วคราว ณ โรงเรียนไชยาวิทยา อำเภอไชยา จังหวัดสุราษฎร์ธานี
โรงเรียนกาญจนาภิเษกวิทยาลัยสุราษฎร์ธานี รับสมัครนักเรียนทั้งประจำ และไป-กลับ ในเขตพื้นที่บริการ 5 จังหวัดภาคใต้ 
คือจังหวัดชุมพร จังหวัดนครศรีธรรมราช จังหวัดพัทลุง จังหวัดสงขลาและจังหวัดสุราษฎร์ธานี ตั้งแต่ชั้นมัธยมศึกษาปีที่ 1 เป็นต้นไป รับทั้งนักเรียนประจำ และนักเรียนไป-กลับ
เรียงลำดับจากผู้บริหารคนแรกไปถึงผู้บริหารคนปัจจุบันดังนี้
1. นายบัญญัติ สุขขัง
2. นายวิรัช เศวตศิลป์
3. นายเชวงศักดิ์ ใสสะอาด
4. นายไพโรจน์ ทองนา
5. นายอภินันท์ หมันหลิน
6. นายสำรวย ภักดี
พระบาทสมเด็จพระเจ้าอยู่หัวฯ ทรงพระบรมราชานุญาตให้กลุ่มโรงเรียนกาญจนาภิเษกวิทยาลัยใช้ตราพระปรมาภิไธยย่อ ภ.ป.ร. เป็นสีเหลืองทอง 
อยู่ใต้พระมหามงกุฎ โดยมีรัศมีเหนือพระมหามงกุฎและพระมหามงกุฎเป็นสีเหลืองทอง โบว์สีน้ำเงินตัดขอบสีเหลืองทอง มีชื่อเต็มของโรงเรียนเป็นอักษรสีเหลืองทองใต้พระปรมาภิไธยย่อ
เหลือง-น้ำเงิน
สีเหลือง หมายถึง สีประจำพระองค์ของพระบาทสมเด็จพระปรมินทรมหาภูมิพลอดุลยเดช ซึ่งพระราชทานนามโรงเรียน
สีน้ำเงิน หมายถึง สีแทนสถาบันพระมหากษัตริย์
โรงเรียนกาญจนาภิเษกวิทยาลัย สุราษฎร์ธานี ยึดมั่นปรัชญาที่ว่า
รักศักดิ์ศรี มีคุณธรรม นำวิชาการ สืบสานงานพระราชดำริ
สมเด็จพระญาณสังวร สมเด็จพระสังฆราช สกลมหาสังฆปริณายก ได้พระราชทานคติพจน์ให้กับกลุ่มโรงเรียนกาญจนาภิเษกวิทยาลัยว่า
"อกตํ ทุกกฎํ เสยโย" 
ความชั่วไม่ทำเสียเลยดีกว่า
ที่ตั้งของโรงเรียนกาญจนาภิเษกวิทยาลัย สุราษฎร์ธานี ตำบลเลม็ด อำเภอไชยา จังหวัดสุราษฎร์ธานี รหัสไปรษณีย์ 84110 
โทรศัพท์ 0-7743-5200 โทรสาร 0-7743-2059
สังกัดสำนักงานเขตพื้นที่การศึกษามัธยมศึกษา เขต 11 สำนักงานคณะกรรมการการศึกษาขั้นพื้นฐานพื้นที่ 56 ไร่ 3 งาน 56 ตารางวา โรงเรียนเข้าโครงการ (ที่กำลังดำเนินการ) 
โครงการจัดโรงเรียนลักษณะแบบโรงเรียน ภ.ป.ร. ราชวิทยาลัยเฉลิมพระเกียรติทรงครองราชย์ครบ 50 ปี หน่วยงานกรมสามัญศึกษา ตั้งแต่ พ.ศ. 2538
โรงเรียนกาญจนาภิเษกวิทยาลัย สุราษฎร์ธานี ได้รับรางวัลโรงเรียนพระราชทาน ประเภทโรงเรียนมัธยมศึกษาขนาดกลาง
ปีการศึกษา 2550
เว็บไซต์โรงเรียน
นิพพิทา
นิพพิทา แปลว่า "ความเบื่อหน่าย"
นิพพิทา หมายถึงความเบื่อหน่ายในกองทุกข์ คือเบื่อหน่ายคลายความกำหนัดยินดีในสังขารด้วย การรู้แจ้งเห็นจริงว่าเป็นสิ่งน่าเบื่อ เป็นอนิจจัง ทุกขัง อนัตตา ไม่น่ายึดมั่นถือมั่น เป็นความเบื่อหน่ายด้วยปัญญา เบื่อหน่ายถาวร และเกิดขึ้นในทุกสังขาร
ความเบื่อหน่ายธรรมดา ความเบื่อหน่ายในสิ่งที่ไม่ชอบ เช่นคนป่วยเบื่อหน่ายอาหาร ภรรยาเบื่อหน่ายสามีที่มีชู้ ครูเบื่อหน่ายนักเรียนเกเร ไม่จัดเป็นนิพพิทา เพราะไม่เป็นการเบื่อหน่ายแบบถาวร แต่เป็นประเภทเบื่อๆ อยากๆ
นิพพิทา จัดเป็นนิพพิทาญาณ คือความหยั่งรู้ด้วยความเป็นจริงในสังขารด้วยความเบื่อหน่ายเป็นทางให้เกิดวิสุทธิมรรคผลนิพพาน
ปริมณฑล (ศาสนาพุทธ)
ปริมณฑล ในคำวัดหมายถึงความเรียบร้อย, ความสวยงาม, ความเป็นระเบียบ
ปริมณฑล ใช้เรียกการนุ่งห่มของภิกษุสามเณรว่า นุ่งห่มเป็นปริมณฑล คือนุ่งห่มเรียบร้อยสวยงาม เป็นระเบียบ ถูกธรรมเนียมยิยม
นุ่งเป็นปริมณฑล คือด้านบนนุ่งปิดสะดือ แต่ไม่ถึงกระโจมอก ด้านล่างปืดหัวเข่าลงมาเพียงครึ่งแข้ง ไม่ถึงกรอมข้อเท้า (ดูสบง) คือ การนุ่งของพระสงฆ์ในส่วนสบง(ผ้าที่ใช้นุ่ง) ปรากฏในพระวินัยส่วนเสขิยวัตรสารูป สิกขาบทที่ 1 ว่า "ภิกษุพึงทำความศึกษาว่า เราจักนุ่งเป็นปริมณฑล ให้เรียบร้อย" การนุ่งเป็นปริมณฑลนี้ หมายถึง การนุ่งสบงโดยส่วนบนปิดตั้งแต่สะดือลงมา ส่วนล่างปิดตั้งแต่ใต้เข่าขี้นไป
ห่มเป็นปริมณฑล คือในวัดห่มเฉวียงบ่าคือปิดบ่าและแขนซ้าย เปิดบ่าและแขนขวา ปกเข่าลงมาขนาดเท่าผ้านุ่ง (สบง) เมื่อเข้าบ้านห่มคลุมปิดบ่าและแขนทั้งสองข้าง ปิดหลุมคอ ข้างล่างปิดหัวเข่าทั้งสองข้างเหมือนในวัด (ดูห่มดอง ห่มคลุม)
วิล.ไอ.แอม
วิล.ไอ.แอม () หรือชื่อจริงว่า วิลเลียม เจมส์ อดัมส์ จูเนียร์ () เกิดเมื่อวันที่ 15 มีนาคม ค.ศ. 1975 ที่ลอสแอนเจลิส แคลิฟอร์เนีย สหรัฐอเมริกา เป็นหนึ่งในสมาชิกวงฮิปฮอปชื่อดัง แบล็ก อายด์ พีส์ (Black Eyed Peas) เคยออกอัลบั้มเดี่ยวมาแล้ว 2 ชุด คือ "Lost Change" ในปี 2001 และ "Must B 21" ในปี 2003
เขายังทำงานเป็นโปรดิวเซอร์ให้กับศิลปินอื่นๆ มากมาย อาทิ จัสติน ทิมเบอร์เลก , แมรี่ เจ. ไบลจ์ , เมซี่ เกรย์ จนกลับมาทำอัลบั้มเดี่ยวของตัวเองอีกครั้งในชื่ออัลบั้มว่า "Songs About Girls" เปิดตัวดว้ยซิงเกิ้ลแรก I Got It From My Mama ที่ได้นำบางส่วนของเพลงจาก แมกกาซีน ซิกตี้ (Magazine 60) และ บ๊อบ เจมส์ (Bob James) มาใส่ไว้ในเพลงนี้ด้วย